4. การประกอบธุรกิจของแต่ละสายผลิตภัณฑ์

4.1 ลักษณะผลิตภัณฑ์และบริการ

บริษัทและบริษัทย่อยดำเนินการพัฒนาโครงการบ้านเดี่ยว โครงการทาวน์เฮ้าส์และบ้านแฝด
และโครงการคอนโดมิเนียมในรูปแบบที่หลากหลายในเขตกรุงเทพมหานครและปริมณฑลเป็นหลัก
โดยเน้นทำเลที่ตั้งที่มีศักยภาพสูง ใกล้แนวรถไฟฟ้า
และจะเพิ่มทำเลที่ตั้งในแหล่งชุมชนและมหาวิทยาลัยในปี 2553 ณ ปัจจุบัน
สามารถแบ่งลักษณะผลิตภัณฑ์ออกเป็น 9 แบรนด์ โดยมีรายละเอียดดังนี้

1.  บ้านเดี่ยว แบ่งออกเป็น 3 แบรนด์ ได้แก่

    1.  เพอร์เฟค มาสเตอร์พีซ (Perfect Masterpiece)
        เน้นกลุ่มลูกค้าระดับบนขึ้นไปที่มีกำลังซื้อสูงและมีความต้องการบ้านเดี่ยวที่มีพื้นที่ขนาดใหญ่
        มีความหรูหรา และมีสภาพแวดล้อมที่ดีพร้อมสโมสรขนาดใหญ่ โดยมีระดับราคาที่ 7.0
        ล้านบาทขึ้นไป

    2.  เพอร์เฟค เพลส (Perfect Place)
        เน้นกลุ่มลูกค้าระดับกลางถึงบนที่ต้องการบ้านเดี่ยวบนทำเลที่มีศักยภาพ
        และมีสิ่งอำนวยความสะดวกครบครัน โดยมีระดับราคาอยู่ที่ 3.5-7.0 ล้านบาท

  1.3 เพอร์เฟค พาร์ค (Perfect Park) (โครงการมณีรินทร์เดิม)
  เป็นโครงการขายบ้านจัดสรรพร้อมที่ดินประเภทบ้านเดี่ยว และมีบ้านแฝดแนวคิดใหม่
  เฉพาะในทำเลที่มีความต้องการของลูกค้าในระดับราคา 2.5-5 ล้านบาท
  และเน้นกลุ่มลูกค้าที่เริ่มต้นครอบครัว

2.  ทาวน์เฮ้าส์และบ้านแฝด

    1.  เดอะ เมทโทร (The Metro) เป็นโครงการทาวน์เฮ้าส์ 3 ชั้น สไตล์โมเดิร์น
        ดีไซน์เพื่อชีวิตที่ทันสมัย อยู่บนทำเลที่มีศักยภาพสูง ใกล้เมืองและอยู่ใกล้แนวรถไฟฟ้า
        เน้นกลุ่มลูกค้าที่ต้องการอยู่ใกล้เมือง และใกล้แนวรถไฟฟ้า โดยมีระดับราคาอยู่ที่
        3.0-5.0 ล้านบาท

    2.  เดอะ วิลล่า (The Villa) เป็นโครงการทาวน์เฮ้าส์ 2 ชั้นและบ้านแฝดแนวคิดใหม่
        บนทำเลที่มีศักยภาพใกล้ส่วนต่อขยายของรถไฟฟ้า
        และใกล้แหล่งชุมชนในกรุงเทพมหานครและปริมณฑล โดยมีระดับราคาอยู่ที่ 1.7-3.0
        ล้านบาท

3.  คอนโดมิเนียม

    1.  เมโทร สกาย (Metro Sky)
        เป็นโครงการคอนโดมิเนียมที่ตอบโจทย์ความต้องการของลูกค้าที่ต้องการพักอาศัยอยู่ในโครงการที่ตั้งอยู่บนทำเลใจกลางเมือง
        ใกล้รถไฟฟ้าและรถไฟฟ้าใต้ดิน โดยมีระดับราคาอยู่ที่ 2.0-5.0 ล้านบาท

    2.  เมโทร พาร์ค (Metro Park) เป็นโครงการคอนโดมิเนียม Low rise ระดับ 8 ชั้น
        ที่สามารถเดินทางได้สะดวกด้วยรถไฟฟ้า ในรูปแบบคอนโดกลางสวน ในระดับราคา
        1.2-3.0 ล้านบาท เน้นการขยายตลาดไปสู่กลุ่มลูกค้าที่ทำงานหรืออาศัยอยู่ในเมือง

    3.  ไอคอนโด (I condo) เป็นโครงการคอนโดมิเนียม Low Rise ระดับ 8 ชั้น
        โดยเน้นกลุ่มเป้าหมายคนรุ่นใหม่ ที่ต้องการคอนโดมิเนียมใกล้ที่ทำงาน แหล่งชุมชน
        ที่สามารถเดินทางสะดวก ระดับราคา 1.0 – 2.0 ล้านบาท ดำเนินการโดย
        บริษัทไบรท์ ดีเวลลอปเมนท์ กรุงเทพ จำกัด

    4.  ยูนิลอฟท์ (Uniloft)
        เป็นโครงการอาคารที่พักอาศัยสำหรับกลุ่มนักศึกษาแบบครบวงจรบนทำเลศักยภาพ
        ใกล้มหาวิทยาลัย พร้อมด้วยร้านค้า มีระดับราคาอยู่ที่ 1-1.2 ล้านบาท

ในการพิจารณาเปิดโครงการบริษัทจะมีการทำวิจัยเพื่อรับทราบความต้องการของผู้บริโภคที่แท้จริงในแต่ละทำเลที่ตั้งโครงการของบริษัท
ทั้งในเรื่องของกลุ่มลูกค้าเป้าหมาย ประเภทแบบบ้านและราคาที่เหมาะสม
โดยทุกโครงการของบริษัทจะต้องผ่านการพิจารณาอย่างรอบคอบจากฝ่ายงานที่เกี่ยวข้องโดยการจัดทำการศึกษาความเป็นไปได้
โดยโครงการของบริษัทจะ กระจายอยู่ในทำเลที่มีศักยภาพของกรุงเทพและปริมณฑล
ในทุกโครงการของบริษัทโดยมุ่งเน้นที่จะพัฒนาที่อยู่อาศัยที่มีคุณภาพ มีการออกแบบที่ดี
ตลอดจนมีสภาพแวดล้อมที่ดีเหมาะแก่การอยู่อาศัย รวมทั้งการให้บริการที่ดี

หลังจากส่งมอบบ้านให้ลูกค้าแล้ว
บริษัทยังคงสร้างความมั่นใจให้กับลูกค้าในการรับประกันบ้านเป็นระยะเวลา 1 ปี
นับจากวันโอนกรรมสิทธิ์ โดยบริษัทมีแผนก Perfect Service
เพื่อดูแลและบริการลูกค้าที่บริษัทได้ทำการส่งมอบบ้านแล้วทั้งในระยะรับประกันและนอกระยะเวลารับประกันโดยคำนึงถึงความรวดเร็วในการให้บริการและสร้างความพึงพอใจให้กับลูกค้าบริษัทโดยคัดสรรบุคลากรที่มีความซื่อสัตย์และมีพื้นฐานของการให้บริการจากการฝึกอบรมทั้งเรื่องความรู้ความสามารถในด้านต่างๆ

นอกจากนี้ บริษัทจัดให้มีการจัดการบริหารชุมชน สโมสร สระว่ายน้ำ สวนพักผ่อน
ตลอดจนสาธารณูปโภค สาธารณูปการต่างๆ
ในโครงการจนกระทั่งได้ดำเนินการก่อสร้างโครงการจนแล้วเสร็จ และจัดตั้งคณะกรรมการหมู่บ้าน
หรือคณะกรรมการนิติบุคคลเพื่อดูแลต่อไป

บริษัทและบริษัทย่อยมีลักษณะผลิตภัณฑ์แยกตามโครงการปัจจุบัน ณ วันที่ 31 ธันวาคม 2553 ดังนี้

[TABLE]

บริษัท กรุงเทพบ้านและที่ดินจำกัด (มหาชน) (บริษัทร่วม)

โครงการบริษัทร่วม

โครงการที่ดำเนินการอยู่ของ บมจ. กรุงเทพบ้านและที่ดิน แยกตามลักษณะผลิตภัณฑ์ ณ

31. ธันวาคม 2553 มีทั้งหมด 11 โครงการ ประกอบด้วย

+------------------+------+-----+----+-----+------+-----+-----+-----+
| ชื่อ / ที่ตั้งโครงการ  | ระยะ | ประ | จ  | ม   | ควา  |     | จำ  | ม   |
|                  | เวลา | เภท | ำน | ูลค่า | มคืบห |     | นวน | ูลค่า |
|                  |      |     | วน |     | น้ากา |     |     |     |
|                  | พัฒนา | ผลิต |    | โ   | รขาย |     | (ย  | โ   |
|                  |      | ภัณฑ์ | ย  | ครง |      |     | ูนิต) | ครง |
|                  | โคร  |     | ูนิต | การ |      |     |     | การ |
|                  | งการ |     |    |     |      |     | คงเ | คงเ |
|                  |      |     | ท  | (ล. |      |     | หลือ | หลือ |
|                  |      |     | ั้งห | บ.) |      |     |     |     |
|                  |      |     | มด |     |      |     |     |     |
+------------------+------+-----+----+-----+------+-----+-----+-----+
|                  |      |     |    |     | มูลค  | ร้อย |     |     |
|                  |      |     |    |     | ่าที่ขา | ละข |     |     |
|                  |      |     |    |     | ยแล้ว | องม |     |     |
|                  |      |     |    |     |      | ูลค่า |     |     |
|                  |      |     |    |     | (ล้าน | ขาย |     |     |
|                  |      |     |    |     | บาท) |     |     |     |
+------------------+------+-----+----+-----+------+-----+-----+-----+
| โครงการในปัจจุบัน   |      |     |    |     |      |     |     |     |
+------------------+------+-----+----+-----+------+-----+-----+-----+
| 1.               | 25   | SDH | 1  | 934 | 854  | 91  | 16  | 80  |
| บ้าน              | 47 - |     | 46 |     |      |     |     |     |
| ราชพฤกษ์-เพชรเกษม | 2553 |     |    |     |      |     |     |     |
| บางบอน           |      |     |    |     |      |     |     |     |
+------------------+------+-----+----+-----+------+-----+-----+-----+
| ที่ตั้ง ต.หนองแขม    |      |     |    |     |      |     |     |     |
| อ.หนองแขม กทม.   |      |     |    |     |      |     |     |     |
+------------------+------+-----+----+-----+------+-----+-----+-----+
| 2.               | 25   | SDH | 2  | 2,  | 1    | 98  | 4   | 46  |
| เดอะแกรนด์-พาร์ค   | 48 - |     | 84 | 041 | ,995 |     |     |     |
| วิลล์ เฟส 1        | 2553 |     |    |     |      |     |     |     |
+------------------+------+-----+----+-----+------+-----+-----+-----+
| ที่ตั้ง ต.พันท้ายนรสิงห์ |      |     |    |     |      |     |     |     |
| อ.เมือง           |      |     |    |     |      |     |     |     |
| จ.สมุทรสาคร       |      |     |    |     |      |     |     |     |
+------------------+------+-----+----+-----+------+-----+-----+-----+
| 3. เดอะแกรนด์ เลค | 2550 | SDH | 62 | 948 | 354  | 37  | 42  | 594 |
| แกรนด์ ดิโอเซ่ เฟส  | -    |     |    |     |      |     |     |     |
| 3                | 2554 |     |    |     |      |     |     |     |
+------------------+------+-----+----+-----+------+-----+-----+-----+
| ที่ตั้ง ต.พันท้ายนรสิงห์ |      |     |    |     |      |     |     |     |
| อ.เมือง           |      |     |    |     |      |     |     |     |
| จ.สมุทรสาคร       |      |     |    |     |      |     |     |     |
+------------------+------+-----+----+-----+------+-----+-----+-----+
| 4. เออร์เบริน์ สาทร | 25   | TH  | 1  | 908 | 869  | 96  | 4   | 39  |
| – Bolero Villa   | 49 - |     | 79 |     |      |     |     |     |
|                  | 2553 |     |    |     |      |     |     |     |
+------------------+------+-----+----+-----+------+-----+-----+-----+
| ที่ตั้ง              |      |     |    |     |      |     |     |     |
| ถ.สาทร-ราชพฤกษ์   |      |     |    |     |      |     |     |     |
| กรุงเทพฯ          |      |     |    |     |      |     |     |     |
+------------------+------+-----+----+-----+------+-----+-----+-----+
| 5. เออร์เบริน์ สาทร | 25   | TH  | 3  | 2,  | 879  | 42  | 210 | 1,  |
| – Marcopolo      | 51 - |     | 63 | 074 |      |     |     | 195 |
| Villa            | 2554 |     |    |     |      |     |     |     |
+------------------+------+-----+----+-----+------+-----+-----+-----+
| ที่ตั้ง ต.บางแวก     |      |     |    |     |      |     |     |     |
| อ.ภาษีเจริญ กทม.   |      |     |    |     |      |     |     |     |
+------------------+------+-----+----+-----+------+-----+-----+-----+
| 6. เดอะแกรนด์     | 25   | SDH | 16 | 601 | 194  | 32  | 9   | 407 |
| –ไอซ์แลนด์ พาราไดซ์ | 51 - |     |    |     |      |     |     |     |
| เฟส 4, 1         | 2555 |     |    |     |      |     |     |     |
+------------------+------+-----+----+-----+------+-----+-----+-----+
| ที่ตั้ง ต.พันท้ายนรสิงห์ |      |     |    |     |      |     |     |     |
| อ.เมือง           |      |     |    |     |      |     |     |     |
| จ.สมุทรสาคร       |      |     |    |     |      |     |     |     |
+------------------+------+-----+----+-----+------+-----+-----+-----+
| 7. เดอะแกรนด์ –   | 25   | L   | 23 | 250 | 0    | 0   | 23  | 250 |
| Neo Resorte’- P9 | 51 - | AND |    |     |      |     |     |     |
|                  | 2553 |     |    |     |      |     |     |     |
+------------------+------+-----+----+-----+------+-----+-----+-----+
| ที่ตั้ง ต.พันท้ายนรสิงห์ |      |     |    |     |      |     |     |     |
| อ.เมือง           |      |     |    |     |      |     |     |     |
| จ.สมุทรสาคร       |      |     |    |     |      |     |     |     |
+------------------+------+-----+----+-----+------+-----+-----+-----+
| 8. เดอะแกรนด์ –   | 25   | SDH | 2  | 1,  | 727  | 58  | 129 | 532 |
| Neo Resorte’-    | 51 - |     | 92 | 259 |      |     |     |     |
| P10              | 2554 |     |    |     |      |     |     |     |
+------------------+------+-----+----+-----+------+-----+-----+-----+
| ที่ตั้ง ต.พันท้ายนรสิงห์ |      |     |    |     |      |     |     |     |
| อ.เมือง           |      |     |    |     |      |     |     |     |
| จ.สมุทรสาคร       |      |     |    |     |      |     |     |     |
+------------------+------+-----+----+-----+------+-----+-----+-----+
| 9. เดอะแกรนด์ –   | 25   | SDH | 65 | 585 | 135  | 23  | 50  | 450 |
| พาร์ค วิลล์ เฟส 2   | 52 - |     |    |     |      |     |     |     |
|                  | 2553 |     |    |     |      |     |     |     |
+------------------+------+-----+----+-----+------+-----+-----+-----+
| ที่ตั้ง ต.พันท้ายนรสิงห์ |      |     |    |     |      |     |     |     |
| อ.เมือง           |      |     |    |     |      |     |     |     |
| จ.สมุทรสาคร       |      |     |    |     |      |     |     |     |
+------------------+------+-----+----+-----+------+-----+-----+-----+
| 10. เดอะแกรนด์ –  | 25   | SDH | 2  | 1,  | 89   | 0   | 264 | 1,  |
| วงเวียนประชาอุทิศ   | 53 - |     | 82 | 387 |      | .06 |     | 298 |
| เฟส 1            | 2556 |     |    |     |      |     |     |     |
+------------------+------+-----+----+-----+------+-----+-----+-----+
| ที่ตั้ง แขวงทุ่งครุ     |      |     |    |     |      |     |     |     |
| เขตทุ่งครุ กรุงเทพฯ  |      |     |    |     |      |     |     |     |
+------------------+------+-----+----+-----+------+-----+-----+-----+
| 11. THE PANO     | 25   | CD  | 3  | 5,  | 3    | 52  | 138 | 2,  |
| เพลส 1 *         | 49 - |     | 97 | 910 | ,086 |     |     | 824 |
|                  | 2554 |     |    |     |      |     |     |     |
+------------------+------+-----+----+-----+------+-----+-----+-----+
| ที่ตั้ง ต.บางโพงพาง  |      |     |    |     |      |     |     |     |
| อ.ยานนาวา กทม.   |      |     |    |     |      |     |     |     |
+------------------+------+-----+----+-----+------+-----+-----+-----+

หมายเหตุ: * โครงการ THE PANO ดำเนินการโดย บริษัท ริเวอร์ไซค์โฮมส์ ดีเวลลอปเม้นท์
จำกัด ซึ่งเป็นบริษัทที่ร่วมทุนโดย บมจ. กรุงเทพบ้านและที่ดิน กับ บริษัท เซ็นเตอร์พอยท์
พร็อพเพอร์ตี้ จำกัด ซึ่งเป็นบริษัทอสังหาริมทรัพย์รายใหญ่จากประเทศสิงคโปร์

4.2 การตลาด และการแข่งขัน

4.2.1 การตลาด

กลยุทธ์การตลาด

บริษัทได้ให้ความสำคัญกับการกำหนดกลยุทธ์ทางการตลาด โดยพิจารณารายละเอียดทำเล
สภาวการณ์แข่งขัน กลุ่มลูกค้าเป้าหมาย การวิเคราะห์จุดแข็ง จุดอ่อน
รวมถึงการพิจารณาปัจจัยภายนอกที่อาจมีผลกระทบต่อการพัฒนาโครงการ (SWOT Analysis)
ก่อนที่จะเริ่มดำเนินการ ซึ่งสามารถแยกตามกลยุทธ์ได้ดังนี้

-   กลยุทธ์ด้านผลิตภัณฑ์ (Product)

    -   บ้าน (Product)

  รูปแบบบ้าน (Design)

  บริษัท ได้มีการพัฒนาการออกแบบที่อยู่อาศัยโดยนำข้อมูลจากฝ่ายวิจัยและพัฒนามาพิจารณา
  เพื่อสามารถตอบสนองความความต้องการของลูกค้าให้ได้มากที่สุด
  ทั้งนี้ทางบริษัทได้มีการพัฒนารูปแบบบ้านในสไตล์ต่างๆ ตามประเภทของสินค้า ทั้ง บ้านเดี่ยว และ
  ทาวน์เฮ้าส์ ซึ่งยังคงเน้นการออกแบบบ้านให้สวยงาม เปี่ยมด้วยประโยชน์ใช้สอย
  สอดคล้องกับความต้องการ วิถีการใช้ชีวิตในปัจจุบัน ( Life Style)
  ตามลักษณะสภาพภูมิอากาศของประเทศไทย
  โดยบริษัทมีทีมงานออกแบบหลักที่มีประสบการณ์ยาวกว่า 20 ปีในการออกแบบ
  และยังมีการพัฒนาร่วมกับ บริษัทสถาปนิกชั้นนำจากภายนอก ในการออกแบบ
  เพื่อสร้างนวัตกรรมใหม่ โดยคำนึงรูปแบบบ้านและประโยชน์ใช้สอย อย่างคุ้มค่า คุ้มราคา

ในปี 2553 บริษัทได้พัฒนาแบบบ้าน V Series โดยออกแบบขยายพื้นที่ความสุข
เป็นบ้านรุ่นใหม่ดีไซน์โปร่ง ด้วยเพดานที่สูงกว่า โล่งมากขึ้นกับบ้านใหญ่ ให้ความรู้สึกสบายมากกว่า
เพิ่มพื้นที่ใช้สอยแบบ Double หน้าต่างทรงสูงพิเศษ ทำให้อากาศเย็นสบายตลอดวัน
ดีไซน์ประตูเชื่อมต่อพื้นที่สวนสวย ไลฟ์สไตล์โมเดิร์นเพื่อคนรุ่นใหม่ซึ่งได้รับการตอบรับเป็นอย่างดี
และในปี 2554 ทีมงานออกแบบของบริษัทได้พัฒนาแบบบ้าน รุ่น C-Series เพื่อให้เข้าถึงไลฟ์สไตล์
มากขึ้นเป็นเพื่อใช้ในแบรนด์ เพอร์เฟค พาร์ค และเพอร์เฟค เพลส แบบบ้านรุ่น C-Series
ได้พัฒนาการออกแบบภายใต้คอนเซ็ปต์ใหม่ของการใช้ชีวิต เข้าถึงทุกไลฟ์สไตล์คนเมือง
โดยให้ความสำคัญทุกรายละเอียด คือ

  Cool lifestyle โมเดิร์นทุกการใช้สอย เติมเต็มทุกความสุข ฟังก์ชั่นออกแบบใหม่
  เพื่อประโยชน์ใช้สอยเต็มที่กับทุกไลฟ์สไตล์ สะดวกครบครัน รองรับครอบครัวเริ่มต้น
  เปิดทุกพื้นที่ให้กว้างขึ้นรองรับทุกกิจกรรมที่คุณรัก

  Click design ความสุขควงคู่กับความโมเดิร์น เปิดมุมมองใหม่ด้วยดีไซน์ที่ทันสมัยมากกว่า
  ทั้งภายนอกและภายใน

  Convenience function ฟังก์ชั่นครบครัน เพิ่มความสุขทุกมุมการใช้สอย
  เตรียมพื้นที่ให้ลงตัวทุกความต้องการ ออกแบบมาเพื่อประหยัดพลังงานได้มากกว่า

  City location เดินทางมุ่งสู่กลางในเมืองด้วยเส้นทางที่หลากหลาย ใกล้จุดขึ้นลงทางด่วน
  พร้อมความรวดเร็วด้วยรถไฟฟ้า Airport Rail Link รถไฟฟ้าสายสีม่วง
  และรถไฟฟ้าสายสีแดง

-   คุณภาพ (Quality) งานก่อสร้าง

  บริษัท
  มีการบริหารจัดการควบคุมการก่อสร้างโดยจัดจ้างผู้รับเหมาให้ดำเนินการก่อสร้างตามแบบที่บริษัทกำหนด
  ด้วยวัสดุก่อสร้างมาตรฐาน มีกำหนดระยะเวลาการก่อสร้าง
  รวมถึงการพิจารณาร่วมกันในการกำหนดรูปแบบ
  วิธีการก่อสร้างเพื่อให้ได้คุณภาพตามมาตรฐานของบริษัท ตั้งแต่ปี 2551 ที่ผ่านมา บริษัทได้นำ
  ระบบการก่อสร้างบ้านสำเร็จรูปแบบ Prefabrication และระบบเสา-คานสำเร็จรูป (Rigid
  Frame or Skeleton) มาใช้ก่อสร้างบ้านเดี่ยว บ้านแฝด และทาว์นเฮ้าส์ ในโครงการ
  เพอร์เฟคเพลส เพอร์เฟค พาร์ค เดอะวิลล่า และ เดอะเมทโทร
  ซึ่งได้รับการตอบรับเป็นอย่างดี ในปี 2553 บริษัทยังได้พัฒนา
  ระบบการควบคุมคุณภาพงานก่อสร้างให้เป็นมาตรฐานเดียวกัน ( Site Management )
  ซึ่งเป็นระบบควบคุมการก่อสร้างทุกขั้นตอนการผลิตเพื่อให้ได้มาตรฐาน ก่อนส่งมอบ ให้แก่ลูกค้า

  บริษัท ได้ขยายกำลังการผลิตบ้านสำเร็จรูปแบบ Prefabrication เพิ่มเพื่อรองรับการเติบโต
  ของบริษัท เนื่องจากสามารถลดระยะเวลาก่อสร้าง จากเดิม 6- 8 เดือน เหลือเพียง 4-5
  เดือน
  บริษัทยังคงให้ความสำคัญด้านคุณภาพของวัสดุที่นำมาใช้ในการก่อสร้างโดยการใช้ผลิตภัณฑ์วัสดุก่อสร้างหลักจาก
  บริษัท เอสซีจี ผลิตภัณฑ์ก่อสร้าง จำกัด (“เอสซีจี” ) เป็นการสร้างความมั่นใจ
  ในความคงทนแข็งแรงและสวยงาม
  บริษัทและบริษัทย่อยยังคงพิจารณาด้านการบริหารต้นทุนจากการซื้อสินค้า
  โดยการเจรจาสั่งซื้อจำนวนมากเพื่อลดต้นทุนการผลิต
  และเตรียมแผนการบริหารจัดการโดยใช้ระบบ Supply Chain

  นอกจากนี้ในปี 2553 บริษัทได้ร่วมกับ เอสซีจี เป็นพันธมิตรธุรกิจ กล่าวคือ เอสซีจี
  ได้ร่วมธุรกิจกับ บริษัท โดยการก่อสร้างบ้านนวัตกรรมใหม่ ระบบ Modular
  บนที่ดินภายในโครงการของบริษัท เพื่อเป็นตัวเลือกให้กับลูกค้า ซึ่งบ้านนวัตกรรมใหม่นี้
  อยู่ภายใต้ชื่อ “SCG HEIM innovative House “
  เป็นบ้านนวัตกรรมเพื่อคุณภาพชีวิตการอยู่อาศัยที่ดีและคุ้มค่าด้วยการผสมผสานเทคโนโลยีเข้าไปในทุกขั้นตอนของการก่อสร้าง
  โดยการเลือกใช้วัสดุคุณภาพสูง และการตรวจสอบคุณภาพที่แม่นยำ
  ได้เริ่มดำเนินการก่อสร้างที่โครงการ เพอร์เฟค มาสเตอร์พีซ พระราม 9 เป็นโครงการแรก
  ซึ่งได้รับการตอบรับเป็นอย่างดี และในปี 2554 มีแผนจะขยายการก่อสร้างบ้านนวัตกรรมใหม่
  ระบบ Modular ในโครงการของ บริษัท
  ที่มีศักยภาพเพื่อรองรับความต้องการของลูกค้าที่มีจำนวนมากขึ้น

สำหรับการนำเสนอขายบ้านพร้อมที่ดินของบริษัทนั้น จะนำเสนอในรูปแบบของบ้านสร้างเสร็จก่อนขาย
หรือ บ้านพร้อมอยู่ เป็นการสร้างบ้านตามแบบที่กำหนด ให้เสร็จก่อนนำมาขายให้ลูกค้า
ซึ่งเหมาะกับลูกค้าที่ต้องการบ้านที่สามารถเข้าอยู่ได้ทันที ได้เห็นบ้านที่เสร็จสมบูรณ์ก่อนตัดสินใจซื้อ
โดยลูกค้าสามารถทำการโอนและเข้าอยู่ได้ภายในระยะเวลา ไม่เกิน 1 เดือน

ด้านคอนโดมิเนียม บริษัทได้เปิดตัวคอนโดมิเนียม โดยใช้ชื่อเมโทร พาร์ค (Metro Park)
เป็นโครงการ คอนโดมิเนียม Low-Rise อยู่บนทำเลที่ใกล้เมือง และใกล้แนวรถไฟฟ้า
โดยมีระดับราคาอยู่ที่ 1.2-3.0 ล้านบาท ในปี 2552 เปิดตัวคอนโดมิเนียมภายใต้ชื่อ เมโทร
สกาย (Metro Sky) ซึ่งเป็นโครงการคอนโดมิเนียม High-Rise
ที่ตอบโจทย์ความต้องการของลูกค้าที่ต้องการพักอาศัยอยู่ในโครงการที่ตั้งอยู่บนทำเลใจกลางเมือง
ใกล้รถไฟฟ้าและรถไฟฟ้าใต้ดิน โดยมีระดับราคาอยู่ที่ 2.0-5.0 ล้านบาท

ในปี 2553 บริษัทไบร์ท ดีเวลลอปเมนท์ กรุงเทพ จำกัด
(บริษัทย่อย)เปิดตัวคอนโดมิเนียมภายใต้ชื่อ ไอคอนโด (I Condo) ซึ่งเป็นโครงการคอนโดมิเนียม
Low-Rise ดำเนินการโดยบริษัทย่อย (บริษัท ไบรท์ ดีเวลลอปเม้นท์ กรุงเทพ จำกัด)
ที่ตอบโจทย์ความต้องการของลูกค้าที่ต้องการพักอาศัยอยู่ในโครงการที่ตั้งอยู่บนทำเลใจกลางเมือง
และใกล้เมือง เน้นการเดินทางที่สะดวก ใกล้รถไฟฟ้า ใกล้ทางด่วน โดยมีระดับราคาอยู่ที่
1.0-2.0 ล้านบาท

ปี 2554 บริษัทไบร์ท ดีเวลลอปเมนท์ กรุงเทพ จำกัด
(บริษัทย่อย)มีแผนเปิดตัวคอนโดมิเนียมยูนิลอฟท์ (Uniloft) เป็นโครงการคอนโดมิเนียม
Low-Rise บนทำเลที่ใกล้มหาวิทยาลัย มีระดับราคาอยู่ที่ 1.0 – 1.2 ล้านบาท
เพื่อเป็นการเพิ่มส่วนแบ่งตลาดคอนโดมิเนียมราคาถูก

ทั้งนี้รูปแบบคอนโดมิเนียมของบริษัทและบริษัทย่อย
จะเน้นการให้พื้นที่ส่วนกลางมากกว่าข้อกำหนดเพื่อเพิ่มความร่มรื่น มีการออกแบบ
ตกแต่งสภาพแวดล้อมให้เกิดบรรยากาศ ของโครงการบ้านเดี่ยว มีสระว่ายน้ำ สโมสรออกกำลังกาย
และระบบรักษาความปลอดภัยอย่างเข้มงวด

-   รูปแบบโครงการและสิ่งแวดล้อม (Environment Impact Assessment)

  นอกจากแบบบ้านสวยงาม การกำหนดแบ่งพื้นที่ใช้สอยให้คุ้มค่า คุ้มราคา อย่างเหมาะสมแล้ว
  บริษัทเน้นการออกแบบผังโครงการ การจัดการสภาพแวดล้อมในโครงการ
  การวางระบบสาธารณูปโภค ระบบรักษาความปลอดภัยและ การบริการหลังการขาย
  นอกจากนี้บริษัทยังจัดให้มีการจัดกิจกรรมตามเทศกาล และวัฒนธรรมไทย
  เพื่อให้ลูกค้าได้ร่วมกิจกรรมและมีสังคมที่ดีร่วมกัน จากแนวทางดังกล่าว
  ทำให้โครงการของบริษัทได้รับรางวัลโครงการที่มีการบริหารและการจัดการสภาพแวดล้อมดีเด่น
  หรือ EIA Monitoring Awards จากกระทรวงทรัพยากรธรรมชาติและสิ่งแวดล้อมถึง 3 ปีซ้อน
  คือ

  ปี 2548-2550 โครงการเพอร์เฟค เพลส รัตนาธิเบศร์, โครงการเพอร์เฟค เพลส
  รามคำแหง เฟส 1

  ปี 2549-2551 โครงการเพอร์เฟค เพลส รามคำแหง เฟส 2 และ เฟส 3

  การจัดให้มีสวนสาธารณะ ทะเลสาบ พร้อมด้วย Club House ขนาดใหญ่ที่สมบูรณ์แบบ
  โดยร่วมกับพันธมิตรธุรกิจในบริเวณ Club House ของแต่ละโครงการ อาทิ ร้านอาหาร Black
  Canyon, ศูนย์ออกกำลังกาย Clark Hatch Fitness Center, ร้านสะดวกซื้อ V Shop
  และ 108-Shop ร้านหนังสือดอกหญ้า
  ได้สร้างความแตกต่างที่เป็นจุดเด่นเหนือคู่แข่งในสังคมที่อบอุ่นและสัมผัสได้
  ซึ่งได้รับการตอบรับที่ดีจากลูกค้าทุกโครงการของบริษัท

-   กลยุทธ์ด้านราคา (Price)

บริษัทมีนโยบายในการตั้งราคา เพื่อสร้างแรงจูงใจและความคุ้มค่า ตามลักษณะสินค้า
ความเหมาะสมกับสภาวะเศรษฐกิจ สภาพการแข่งขัน โดยพิจารณาร่วมกับปัจจัยด้านต้นทุน ทำเล
รูปแบบโครงการ เงื่อนไขการตลาด เปรียบเทียบกับคู่แข่ง ซึ่งมีหลายแนวทาง เช่น
การตั้งราคาขายใกล้เคียงกับคู่แข่ง แต่โครงการของบริษัท
มีสภาพแวดล้อมและสิ่งอำนวยความสะดวกที่ดีกว่า
เนื่องจากบริษัทมีการออกแบบที่คำนึงถึงความต้องการของผู้บริโภค เน้นประโยชน์การใช้สอยของพื้นที่
บริษัทมีการพัฒนาโครงการหลายรูปแบบ และหลายระดับราคา โดยมีสินค้าตั้งแต่ระดับราคา 1.0
ล้านบาทขึ้นไปจนถึงโครงการหรูระดับราคา 7 ล้านบาทขึ้นไป

ตารางแสดงระดับราคาผลิตภัณฑ์แบ่งตามแบรนด์

[]

[]

-   กลยุทธ์ด้านทำเล (Place)

    -   ทำเล (Location)

  โครงการของบริษัท ส่วนใหญ่จะตั้งอยู่ในทำเลที่มีศักยภาพในการเติบโตสูง
  โดยอยู่ใกล้แนวรถไฟฟ้าหรือแนวถนนตัดใหม่สายสำคัญ โครงการของบริษัทมีทำเลที่ดีกว่า
  มีศักยภาพการเติบโตสูง เดินทางสะดวก อาทิ

  - โซนเหนือและตะวันตก โครงการจะตั้งอยู่ใกล้สถานีรถไฟฟ้าสายสีม่วง(บางซื่อ-บางใหญ่)
  รถไฟฟ้าสายสีแดง(บางซื่อ-ตลิ่งชัน) ถนนราชพฤกษ์ สะพานพระราม 4 (ข้ามแยกปากเกร็ด)
  เชื่อมต่อถนนแจ้งวัฒนะ

  - โซนตะวันออก โครงการจะตั้งอยู่ใกล้แนวรถไฟฟ้า Airport Rail Link
  ใกล้สนามบินสุวรรณภูมิ และถนนวงแหวนรอบนอก (ฝั่งตะวันออก)
  ที่เชื่อมต่อพื้นที่โซนเหนือและใต้ของกรุงเทพฯ รวมถึงถนนมอเตอร์เวย์ ที่เชื่อมออกสู่จังหวัดชลบุรี
  และ พัทยา

  - โซนในเมือง โครงการจะตั้งอยู่ในพื้นที่เขตศูนย์กลางธุรกิจ ได้แก่
  บริเวณถนนเลียบทางด่วนเอกมัยรามอินทรา แนวถนนมอเตอร์เวย์ แนวรถไฟฟ้า Airport Rail
  Link แนวรถไฟลอยฟ้า BTS และแนวรถไฟฟ้าใต้ดิน MRT ในเส้นทางทั้งที่เปิดให้บริการอยู่
  และเส้นทางที่กำลังจะเปิดให้บริการในอนาคต โดยโครงการส่วนใหญ่ พัฒนาเป็นโครงการ
  บ้านเดี่ยวระดับบน (Perfect Masterpiece) ทาวน์เฮ้าส์ 3 ชั้น ( The METRO)
  และคอนโดมิเนียม ( METRO PARK, METRO SKY , I-CONDO) เป็นหลัก

  บริษัท เพื่อเพิ่มส่วนแบ่งตลาดในทำเลที่มีศักยภาพ โดยในปี 2554
  บริษัทและบริษัทย่อยมีแผนเปิดโครงการใหม่ในทำเลที่มีศักยภาพอีก 14 โครงการมีมูลค่ารวม
  ประมาณ 17,035 ล้านบาท

-   กลยุทธ์ด้านการส่งเสริมการขาย (Promotion)

ด้านโฆษณาและช่องทางการจัดจำหน่าย (Advertising & Place)

บริษัท มีนโยบายในการทำการตลาดโดยใช้สื่อแบบผสมผสาน
โดยพิจารณาตามความเหมาะสมในการเลือกใช้สื่อต่าง ๆ เช่น สื่อหนังสือพิมพ์ , สื่อโทรทัศน์ ,
สื่อวิทยุ Billboard , Direct Mail ฯลฯ ปัจจุบันได้พัฒนาการใช้สื่อในรูปแบบของบูรณาการ
(Integrated Communication) เป็นลักษณะ Mass Media
ซึ่งเป็นการโฆษณาที่สามารถสื่อไปถึงลูกค้ากลุ่มเป้าหมายหลายๆ โครงการ ส่งผลให้ต้นทุนลดลง
ผสานกับการใช้ Direct Marketing
โดยคัดเลือกรูปแบบการใช้สื่อให้เหมาะสมกับลักษณะกลุ่มลูกค้าเป้าหมาย และแคมเปญ
การจัดกิจกรรมการตลาด และการทำการตลาด แบบ Customer Relationship Management
(CRM) โดยเน้นการดูแล บริการกลุ่มลูกค้าที่อาศัยในโครงการต่างๆ ของบริษัทและมีการจัดแคมเปญ
Perfect Friend Club เพื่อเป็นการขอบคุณลูกค้าที่อาศัยอยู่ในโครงการต่างๆ ของบริษัท
ที่แนะนำเพื่อนมาซื้อบ้านของบริษัท
เป็นการขยายช่องทางในการเข้าถึงลูกค้าทำให้บริษัทสามารถเข้าถึงกลุ่มเป้าหมายอย่างมีประสิทธิภาพและมีต้นทุนต่ำ
จากการวางกลยุทธ์ CRM ที่ได้รับการตอบรับเป็นอย่างดี ปัจจุบันบริษัทมีอัตราส่วนการตัดสินใจซื้อ
จากการแนะนำเพื่อนและญาติพี่น้องให้มาซื้อโครงการของบริษัทเพิ่มขึ้นตามลำดับ อย่างมีนัย

บริษัทดำเนินนโยบายเชิงรุกด้านกิจกรรมการตลาดในรูปแบบของเว็ปไซต์ สังคมออนไลน์
(Internet Social Network ) ทั้ง Facebook และ Twitter
บริษัทยังมีกิจกรรมการตลาดเฉพาะกับกลุ่มลูกค้าที่เข้ามาดูข้อมูลบนเว็ปไซท์ของบริษัทและบริษัทย่อยมากขึ้น
และเพิ่มช่องทาง การเข้าถึงลูกค้า ด้วยการให้สมัครสมาชิก Perfect Card
เพื่อเพิ่มช่องทางการสื่อสาร ให้เข้าถึงกลุ่มลูกค้าและผลิตภัณฑ์ของบริษัท
ซึ่งได้รับการตอบรับเป็นอย่างดี

ปี 2553 บริษัทเน้นการจัดกิจกรรมการตลาด และการทำการตลาด แบบ Customer
Relationship Management (CRM) เพื่อสื่อสารกับกลุ่มลูกบ้านโครงการ
และกลุ่มลูกค้าเป้าหมายด้วยการจัดกิจกรรมที่โครงการโดยสม่ำเสมอตลอดทั้งปี
นอกจากนี้ยังมีภายนอกโครงการ อาทิ งานเพอร์เฟค โชว์เคส ณ อิมแพค ชาเลนเจอร์ ในไตรมาส
4

บริษัท
เลือกใช้กลยุทธ์การส่งเสริมการขายที่เหมาะสมกับกลุ่มลูกค้าเป้าหมายที่มีความต้องการที่แตกต่างกัน
เพื่อกระตุ้นการตัดสินใจของลูกค้าที่หลากหลาย
โดยคำนึงถึงปัจจัยในสภาพแวดล้อมทางเศรษฐกิจในแต่ละช่วงเวลา อาทิ
ข้อเสนอพิเศษสำหรับลูกค้าที่ต้องการบ้านพร้อมอยู่ ด้วยเงื่อนไขทางการเงิน
โดยร่วมกับสถาบันการเงินชั้นนำ เสนอเงื่อนไขพิเศษ เช่น สินเชื่อดอกเบี้ยต่ำ
การขยายระยะเวลากู้ การผ่อนแบบขั้นบันได เป็นต้น การร่วมมือกับบริษัทผู้ผลิตเฟอร์นิเจอร์ชั้นนำ
ให้ออกแบบตกแต่งเฟอร์นิเจอร์ภายในบ้าน เพื่อให้ลูกค้าได้บ้านพร้อมเฟอร์นิเจอร์ในราคาพิเศษ
เป็นการอำนวยความสะดวกให้แก่ลูกค้า
และลดภาระการจัดหามัณฑนากรเพื่อมาออกแบบตกแต่งบ้านรวมถึงการจัดหาสินเชื่อ
ซึ่งมีอัตราดอกเบี้ยที่สูงกว่าสินเชื่อที่อยู่อาศัย

-   กลยุทธ์การสร้างแบรนด์

บริษัท ได้มีการสร้างแบรนด์ เพื่อเน้นรูปแบบการอยู่อาศัยที่แตกต่างจากคู่แข่งขัน ซึ่งปัจจุบันได้พัฒนา
Brand DNA ของบริษัท ภายใต้ Concept “Happy Living”
ซึ่งเป็นมาตรฐานใหม่ของการอยู่อาศัย
ที่คำนึงถึงความสุขในการใช้ชีวิตภายในโครงการของพร็อพเพอร์ตี้ เพอร์เฟค

  Happy Living คือมาตรฐานความสุขในการอยู่อาศัย ซึ่งมีส่วนประกอบในการสร้างความสุขใน
  4 องค์ประกอบหลักคือ

-   House (Happy with Perfect Quality) คือ ความสุขที่ได้อยู่อาศัยในบ้านที่มีคุณภาพสูง
    เริ่มตั้งแต่การออกแบบอย่างพิถีพิถัน
    มีฟังก์ชั่นที่ให้ประโยชน์ใช้สอยสูงสุดตอบรับการใช้ชีวิตได้อย่างสมบูรณ์แบบ มีความสวยงาม
    ประหยัดพลังงานและเป็นมิตรต่อสิ่งแวดล้อม
    ตลอดจนกระบวนการก่อสร้างที่มีการควบคุมคุณภาพตั้งแต่เริ่มต้นจนเสร็จ
    ใช้เทคโนโลยีการก่อสร้างทันสมัย เช่น การก่อสร้างระบบ Prefabrication
    ที่ให้ทั้งความรวดเร็วในการผลิต และคุณภาพที่เป็นมาตรฐาน
    ตลอดจนมีการตรวจเช็คความเรียบร้อยในขั้นตอนสุดท้ายด้วยระบบ QC Passed
    ก่อนส่งถึงมือลูกค้า

-   Security (Happy with Peace of Mind) คือ
    ความสุขในการอยู่อาศัยในโครงการที่มีการรักษาความปลอดภัยสูงสุด โดยได้ร่วมมือกับบริษัท
    ไทยซีคอมพิทักษ์กิจ จำกัด (SECOM)
    ซึ่งเป็นบริษัทรักษาความปลอดภัยชั้นนำของประเทศญี่ปุ่นที่มีการพัฒนาระบบรักษาความปลอดภัยตลอด
    24 ชั่วโมง ในการออกแบบและบริหารการรักษาความปลอดภัยตั้งแต่ทางเข้าโครงการ
    ซุ้มประตู ป้อมยาม ภายในโครงการ จนถึงภายในตัวบ้านด้วยระบบ Home Security

-   Lifestyle (Happy with Healthy Lifestyle) คือ
    ความสุขในการอยู่อาศัยที่ให้มากกว่าเพียงแค่การอยู่อาศัยภายในบ้าน พร็อพเพอร์ตี้ เพอร์เฟค
    สร้างสรรกิจกรรมต่างๆ ที่ตอบสนองไลฟ์สไตล์แห่งความสุขของลูกบ้าน
    ด้วยสิ่งอำนวยความสะดวกครบครัน อาทิ คลับเฮ้าส์ขนาดใหญ่ ที่ให้บริการฟิตเนส สระว่ายน้ำ
    ห้องออกกำลังกาย ร้านค้าและบริการต่างๆ ตลอดจนพื้นที่ส่วนกลางที่สามารถใช้พักผ่อน
    ออกกำลังกาย
    และทำกิจกรรมสำหรับครอบครัวได้มากมายโดยไม่ต้องออกไปหาภายนอกโครงการ

-   Green Environment (Happy with Friendly Environment) คือ
    ความสุขในการอยู่อาศัยในบ้านที่ใกล้ชิดกับธรรมชาติ ท่ามกลางสิ่งแวดล้อมที่ดี
    ด้วยพื้นที่ส่วนกลางที่ให้มากกว่า ด้วยสวนพันธุ์ไม้ขนาดใหญ่และทะเลสาบกว้าง
    ให้ความร่มรื่นเย็นชุ่มชื่นและอากาศบริสุทธิ์

บริษัท เชื่อว่าการสร้างแบรนด์ที่ดีต้องเกิดจากประสบการณ์ของลูกค้า
อันนำไปสู่ความมั่นคงของภาพพจน์บริษัท ดังนั้น บริษัท จึงได้เน้นคุณภาพงานก่อสร้าง
การออกแบบและวางผังโครงการที่ดี การจัดสภาพแวดล้อมภายในโครงการ ระบบสาธารณูปโภค
และระบบรักษาความปลอดภัย
และยังได้มีการจัดกิจกรรมเชื่อมความสัมพันธ์สำหรับลูกค้าที่อยู่อาศัยในโครงการ
ทำให้สังคมในโครงการเป็นสังคมที่อบอุ่น ผู้อาศัยในหมู่บ้านอยู่ร่วมกันในโครงการอย่างเป็นสุข
ทำให้ลูกค้ามีชุมชนและสังคมที่ดี ทำให้เกิดผลของการบอกต่อกันของลูกค้า
เป็นการสร้างแบรนด์อย่างยั่งยืนผ่านประสบการณ์ของลูกค้าที่อาศัยอยู่ในโครงการของบริษัทและบริษัทย่อย

-   กลุ่มเป้าหมาย (Target Group)

บริษัทมีการกำหนดลักษณะสินค้าตามแบรนด์ โดยพิจารณาจากทำเลที่ตั้ง ศักยภาพการเติบโตของพื้นที่
สภาวะการแข่งขัน และต้นทุน
บริษัทมีนโยบายขยายโครงการเพื่อรองรับความต้องการของลูกค้าในแต่ละทำเล
แต่ละระดับราคาสินค้าที่แตกต่างกัน เพื่อให้ครอบคลุม
โดยมีการจับกลุ่มเป้าหมายที่แตกต่างกันในแต่ละแบรนด์

ปัจจุบันบริษัทและบริษัทย่อยได้ขยายโครงการต่างๆ ออกเป็น 9 แบรนด์
เพื่อให้ครอบคลุมทุกความต้องการของตลาด ดังนี้

คอนโดมิเนียม

1.  เมโทร พาร์ค (“Metro Park”) ได้แก่ คอนโดมิเนียมแบบ Low Rise กลางเมือง
    ใกล้รถไฟฟ้า พร้อมพื้นทะเลสาบและสโมสรบนพื้นที่เปิดโล่งถึง 70%
    และสิ่งอำนวยความสะดวกที่ครบครัน

2.  เมโทร สกาย (“Metro Sky”) ได้แก่ คอนโดมิเนียมแบบ High Rise กลางเมือง
    ใกล้รถไฟฟ้า พร้อมพื้นที่สีเขียวและ Sky Lounge และสิ่งอำนวยความสะดวกที่ครบครัน

3.  ไอคอนโด (“iCondo”) ได้แก่ คอนโดมิเนียมแบบ Low-Rise ใกล้เมือง ใกล้รถไฟฟ้า
    ดำเนินการโดยบริษัท ไบรท์ ดีเวลลอปเม้นท์ กรุงเทพ จำกัด (บริษัทย่อย) มีระดับราคาอยู่ที่
    1-2 ล้านบาท

4. ยูนิลอฟท์ (Uniloft) เป็นโครงการคอนโดมิเนียม Low-Rise ดำเนินการโดยบริษัท ไบรท์
ดีเวลลอปเม้นท์

  กรุงเทพ จำกัด (บริษัทย่อย) บนทำเลที่ใกล้แหล่งชุมชนและมหาวิทยาลัย มีระดับราคาอยู่ที่
  1-1.2 ล้านบาท โดยจะเริ่มเปิดตัวในปี 2554

  ทาวน์เฮ้าส์

  5. เดอะ วิลล่า (“The Villa”) เป็นโครงการใกล้รถไฟฟ้า ใกล้แหล่งชุมชน
  สำหรับครอบครัวเริ่มต้น

  - เดอะ วิลล่า ภายใต้การดำเนินการโดยบริษัท ได้แก่ ทาวน์โฮม 2 ชั้น
  และบ้านแฝดแนวคิดใหม่ มีพื้นที่สีเขียว ทะเลสาบ สโมสรขนาดใหญ่ มีระดับราคาอยู่ที่ 1.7-4
  ล้านบาท

  - เดอะ วิลล่า ภายใต้การดำเนินการของบริษัทย่อย (บริษัท เอสเตท เพอร์เฟ็คท์ จำกัด)
  ได้แก่ทาวน์โฮม 2 ชั้น มีระดับราคาอยู่ที่ 2-3 ล้านบาท

6. เดอะ เมทโทร (“The Metro”) ได้แก่ ทาวน์โฮม สไตล์โมเดิร์น 3 ชั้น อยู่ใจกลางเมือง
ใกล้แนวรถไฟฟ้า พร้อมสิ่งอำนวยความสะดวกครบครัน

  บ้านเดี่ยว

  7. เพอร์เฟค พาร์ค (“Perfect Park”) ได้แก่ บ้านเดี่ยวหลากสไตล์และบ้านแฝด
  พร้อมพื้นที่สีเขียวและสโมสรใน

  โครงการ สำหรับครอบครัวเริ่มต้น

  8. เพอร์เฟค เพลส (“Perfect Place”) ได้แก่ บ้านเดี่ยว พร้อมพื้นที่สีเขียว ทะเลสาบ
  และสโมสรในโครงการ สำหรับ ครอบครัวขนาดกลาง บนทำเลที่มีสิ่งอำนวยความสะดวกครบครัน

  9. เพอร์เฟค มาสเตอร์พีซ (“Perfect Masterpiece”) ได้แก่ บ้านเดี่ยวขนาดใหญ่
  พร้อมพื้นที่สีเขียวและสโมสรในโครงการ สำหรับครอบครัวขนาดใหญ่

4.2.2 ภาวะการแข่งขัน (Competitive)

ไตรมาสแรก ของปี 2553 ผู้ประกอบการภาค อสังหาริมทรัพย์มีรายได้เติบโตอย่างชัดเจน
ถึงแม้ว่าต้องเผชิญกับเหตุการณ์ไม่สงบทางการเมือง
แต่เนื่องด้วยมาตรการทางภาษีเพื่อกระตุ้นธุรกิจอสังหาริมทรัพย์จะสิ้นสุดลง
หลังจากเริ่มใช้มาตรการมาตั้งแต่ 29 มีนาคม 2551 ส่งผลผู้บริโภคเร่งการตัดสินใจซื้ออย่างมาก
โดยผู้ประกอบการรายใหญ่ให้ความสำคัญกับการเร่งการขาย การก่อสร้าง
และการระบายสินค้าคงเหลือเป็นหลัก หลังมาตรการทางภาษี
เหตุการณ์ไม่สงบทางการเมืองก็มีผลกระทบทำให้ผู้ประกอบการชะลอการเปิดโครงการใหม่
ทำให้มียอดขายที่อยู่อาศัยชะลอตัวลง แต่มีการเร่งเปิดโครงการใหม่เพิ่มในปลายไตรมาสที่ 3
ต่อเนื่องถึงไตรมาสที่ 4 โดยส่วนใหญ่เป็นโครงการอาคารชุดระดับล่าง
เนื่องจากผู้ประกอบการมีความเชื่อมั่นเสถียรภาพรัฐบาลมากขึ้นภายหลังจากที่สามารถผ่านวิกฤตการเมืองที่รุนแรงมาได้

สภาวการณ์แข่งขันในปี 2553
เป็นการแข่งขันเพื่อเพิ่มส่วนแบ่งตลาดของผู้ประกอบการรายใหญ่ในแต่ละผลิตภัณฑ์
ส่งผลให้ผู้ประกอบการใช้กลยุทธ์ ทั้งด้านราคา ผลิตภัณฑ์ ความร่วมมือกับพันธมิตร โปรโมชั่นต่าง ๆ
เพื่อดึงดูดและเร่งการตัดสินใจซื้อของลูกค้า
บริษัทยังคงดำเนินนโยบายสร้างความแตกต่างในเรื่องผลิตภัณฑ์ การพิจารณาทำเล ที่เหมาะสม
การตั้งราคาที่คุ้มค่าคุ้มราคาในแต่ละทำเลเพื่อสร้างความพึงพอใจให้ลูกค้าเป็นสำคัญ

บริษัท เน้นให้ความสำคัญในเรื่องทำเล ในการกำหนดกลยุทธ์ต่างๆ ทั้งประเภทบ้าน แบบบ้าน
และราคา โดยบริษัทได้พิจารณาแบ่งทำเลที่ตั้งเป็น 4 กลุ่ม ดังนี้

  กลุ่มที่ 1 โครงการที่มีทำเลดีมาก อยู่ในเขตเมือง (อยู่ในรัศมีไม่เกิน 15 กม.)

ในปี 2553 บริษัท ได้เพิ่มสินค้าในกลุ่มคอนโดมิเนียมระดับราคา 1-3 ล้านบาท
ต่อยอดความสำเร็จจาก โครงการเมโทร พาร์ค สาทร
ที่อยู่ใกล้สถานีรถไฟฟ้าสายสีเขียวส่วนต่อขยาย
ที่บริษัทฯได้ดำเนินการไปแล้วและได้รับการตอบรับจากตลาดเป็นอย่างดียิ่ง โดยยังคงตอกย้ำแนวคิด
ที่เน้นความสะดวกสบายในการเดินทาง ตามแนวเส้นทางรถไฟฟ้าทั้งส่วนลอยฟ้า (BTS)
และใต้ดิน(MRT)
รวมถึงการเน้นความน่าอยู่อาศัยทางด้านสภาพแวดล้อมและสิ่งอำนวยความสะดวกภายในโครงการที่ยังคงเป็นจุดแข็งของบริษัทเป็นหลัก
บริษัทมีแผนเปิดโครงการในสินค้าประเภทนี้เพื่อรองรับความต้องการของลูกค้ากลุ่มดังกล่าวในทำเลอื่นๆ
ได้แก่ โครงการ เมโทร สกาย บนทำเลถนนรัชดาภิเษกและสุขุมวิท บริษัท
เชื่อว่าผลกระทบจากความผันผวนของราคาน้ำมันที่ยังคงมีอยู่ต่อเนื่อง และยังไม่มีแนวโน้มที่จะหยุดนิ่ง
จะเป็นปัจจัยสำคัญที่ส่งผลให้ความต้องการที่อยู่อาศัย
ใกล้ระบบขนส่งมวลชนขนาดใหญ่ยังคงเป็นที่ต้องการของผู้บริโภคอยู่

กลุ่มที่ 2 โครงการที่มีทำเลดี ใกล้เมือง (อยู่ในรัศมี 15-20 กม.)

โครงการส่วนใหญ่ของบริษัท จัดอยู่ในกลุ่มนี้ เป็นทำเลที่มีการแข่งขันสูง
เนื่องจากเป็นทำเลที่ไม่ไกลจากศูนย์กลางธุรกิจมากนัก
และยังสามารถเข้าสู่เมืองได้สะดวกรวดเร็วขึ้น
จากการพัฒนาโครงข่ายคมนาคมอย่างต่อเนื่องของภาครัฐ
ทำให้ที่ดินที่อยู่ในแนวเส้นทางดังกล่าวมีศักยภาพรวมถึงราคาที่ดินขยับสูงขึ้นตามไปด้วย
บริเวณดังกล่าวจัดเป็นการพัฒนาเป็นโครงการบ้านจัดสรร ในระดับราคาตั้งแต่ 3 ล้านบาทขึ้นไป
เช่น ถนนราชพฤกษ์ ถนนรัตนาธิเบศร์ ถนนพระรามเก้าตัดใหม่ ถนนวงแหวนรอบนอกฯ ถนนอ่อนนุช
เป็นต้น บริษัทได้กำหนดกลุ่มเป้าหมายและพัฒนาโครงการภายใต้แบรนด์ มาสเตอร์พีซ
เพอร์เฟคเพลส เพอร์เฟคพาร์ค เดอะเมทโทร และเดอะวิลล่า

กลุ่มที่ 3 โครงการย่านชานเมือง (รัศมี 20-30 กม.)

กลุ่มนี้มีการแข่งขันสูงขึ้นอย่างต่อเนื่อง เนื่องจากพื้นที่ย่านชานเมืองนี้ ราคาที่ดินไม่สูงมากนัก
ซึ่งสามารถพัฒนาเป็นโครงการบ้านจัดสรรในระดับราคาไม่เกิน 4 ล้านบาท
ทำให้มีผู้ประกอบการส่วนใหญ่ยึดทำเลนี้พัฒนาโครงการเป็นจำนวนมาก
เนื่องจากกำลังซื้อที่อยู่อาศัยของผู้บริโภค(Purchasing Power) ในกลุ่มนี้มีฐานที่ใหญ่ที่สุด
แต่ด้วยเหตุผลที่ผู้ประกอบการสามารถทำโครงการได้ง่าย ส่งผลให้มีปริมาณสินค้าเสนอขาย
(Supply) มากกว่าปริมาณความต้องการซื้อ (Demand)
ทำให้เกิดภาวะการแข่งขันที่รุนแรงมากตามไปด้วย จนเกิดภาวะสงครามราคา (Price War)
เพื่อช่วงชิงตลาดผู้ซื้อ ทำให้มีราคาขายค่อนข้างต่ำ
โดยผู้ประกอบการยอมทำกำไรในพื้นที่นี้ต่ำกว่าพื้นที่ทำเลดี ใกล้เมือง สำหรับบริษัท
ได้ดำเนินการขยายพัฒนาโครงการในกลุ่มนี้เพื่อเพิ่มส่วนแบ่งตลาด
และกระจายฐานการรับรู้ในตราสินค้า(Brand) เพอร์เฟคพาร์ค และ เดอะวิลล่า

กลุ่มที่ 4 โครงการทำเลไม่ดีหรือออกนอกเมือง

ลูกค้ากลุ่มนี้เลือกซื้อที่อยู่อาศัยที่อยู่นอกเมือง
เพราะมีต้นทุนต่ำและหวังว่าในอนาคตมูลค่าบ้านและที่ดินจะปรับตัวสูงขึ้นเมื่อความเจริญมาถึง
จากระดับราคาน้ำมันที่เพิ่มสูงขึ้นและมีแนวโน้มทรงตัวอยู่ในระดับราคาที่สูง
จึงทำให้ความต้องการสินค้าที่อยู่อาศัยกลุ่มนี้เป็นเฉพาะกลุ่มที่อยู่ในทำเลนั้น

ภาวะอุตสาหกรรมและแนวโน้มธุรกิจอสังหาริมทรัพย์ ปี 2554

เศรษฐกิจไทยในปี 2553 ฟื้นตัวขึ้นมากจากปีก่อนหน้าที่หดตัวร้อยละ 2.3
โดยคาดว่าจะขยายตัวถึงร้อยละ 7.8 ต่อปี (ที่มา:สำนักงานเศรษฐกิจการคลัง)
ถือว่าขยายตัวได้ในระดับสูงมาก
โดยปัจจัยการขยายตัวของการส่งออกสินค้าในอัตราที่สูงตามการฟื้นตัวของเศรษฐกิจประเทศคู่ค้าหลัก
รวมถึงการฟื้นตัวของการบริโภคและการลงทุนภาคเอกชน
ทั้งภาคเกษตรกรรมที่รายได้ของเกษตรกรเพิ่มสูงขึ้นตามราคาสินค้าเกษตร
และภาคอุตสาหกรรมการที่ขยายตัวตามการส่งออกและเศรษฐกิจภายในประเทศ
แนวโน้มของปัจจัยทางเศรษฐกิจที่ได้กล่าวมานี้แสดงให้เห็นถึงการฟื้นตัวของเศรษฐกิจภายในประเทศอย่างชัดเจน

ปี 2554 คาดว่า เศรษฐกิจไทยจะยังคงขยายตัวต่อเนื่อง
โดยประเมินว่าเศรษฐกิจจะขยายตัวร้อยละ 4.5 (ที่มา: สำนักงานเศรษฐกิจการคลัง)
ตามอุปสงค์ภายในประเทศ การบริโภคและการลงทุนภาคเอกชนมีแนวโน้มที่ดีต่อเนื่อง
จากรายได้ภาคการเกษตรเพิ่มสูงขึ้น
การปรับขึ้นเงินเดือนข้าราชการและการขยายการลงทุนในภาคอุตสาหกรรม
ตามแนวโน้มการส่งออกยังขยายตัวในระดับที่สูงแม้ว่าอาจจะชะลอตัวลงบ้าง
เนื่องจากมีความเสี่ยงจากความเปราะบางของการฟื้นตัวของเศรษฐกิจประเทศคู่ค้าหลัก
ส่วนทางด้านการท่องเที่ยวก็น่าจะฟื้นตัวจากปีที่ผ่านมาซึ่งได้รับผลกระทบจากปัญหาทางการเมือง
สำหรับภาครัฐนั้นคาดว่าจะมีการใช้จ่ายและการลงทุนที่สูงขึ้นตามงบประมาณที่ตั้งไว้

ทั้งนี้แม้ว่าแนวโน้มเศรษฐกิจจะมีทิศทางในทางบวก แต่ก็ยังคงมีปัจจัยที่เป็นความเสี่ยงอยู่บางประการ
เช่น 1.การฟื้นตัวของเศรษฐกิจโลกยังคงเปราะบาง 2.อัตราเงินเฟ้อที่คาดว่าจะปรับตัวสูงขึ้น
โดยมีแรงกดดันที่สำคัญมาจากการปรับตัวสูงขึ้นของราคาน้ำมันและราคาสินค้าเกษตรในประเทศ
ซึ่งจะกระทบต่อค่าครองชีพ และความเชื่อมั่นของผู้บริโภค
3.แนวโน้มอัตราดอกเบี้ยที่คาดว่าจะทยอยปรับตัวสูงขึ้นต่อเนื่องจากปลายปี 2553
จะส่งผลให้ต้นทุนของผู้บริโภคและผู้ประกอบการสูงขึ้น
4.ปัจจัยด้านเสถียรภาพทางการเมืองภายในประเทศ
ทั้งนี้ปัจจัยต่างๆที่ได้กล่าวมานี้ล้วนส่งผลกระทบต่อความเชื่อมั่นของผู้บริโภคและผู้ประกอบการ
และเป็นผลต่อเนื่องถึงการขยายตัวของการบริโภคและการลงทุนภายในประเทศ
ซึ่งเป็นปัจจัยสำคัญของการของขยายตัวของเศรษฐกิจในปี 2554 นี้

สำหรับภาคอสังหาริมทรัพย์ในปี 2553
แม้ว่าในช่วงครึ่งปีแรกจะเผชิญกับเหตุการณ์ไม่สงบทางการเมือง
แต่เนื่องด้วยมาตรการทางภาษีเพื่อกระตุ้นธุรกิจอสังหาริมทรัพย์จะสิ้นสุดลง
หลังจากเริ่มใช้มาตรการมาตั้งแต่ 29 มีนาคม 2551 ส่งผลผู้บริโภคเร่งการตัดสินใจซื้ออย่างมาก
จึงส่งผลให้ผู้ประกอบการมีรายได้เติบโตอย่างชัดเจน โดยให้ความสำคัญกับการเร่งการขาย
การก่อสร้าง และการระบายสินค้าคงเหลือเป็นหลัก
เมื่อประกอบกับการที่เกิดเหตุการณ์ไม่สงบขึ้นจึงมีเกิดเปิดโครงการใหม่น้อยมาก ในไตรมาสที่ 3
ยอดขายที่อยู่อาศัยชะลอตัวลงอย่างชัดเจน
เนื่องจากอุปสงค์ถูกดูดซับไปจำนวนมากขณะที่ผู้ประกอบก็ยังคงชะลอการเปิดโครงการเพื่อรอดูสถานการณ์เช่นกัน
โดยมาเร่งเปิดโครงการจำนวนมากในปลายไตรมาสที่ 3 ต่อเนื่องถึงไตรมาสที่ 4
โดยส่วนใหญ่เป็นโครงการอาคารชุดระดับล่าง ซึ่งส่วนใหญ่ก็มียอดจองในระดับที่ดีพอสมควร

จำนวนหน่วยของการโอนกรรมสิทธิ์ที่อยู่อาศัย ในเขตกรุงเทพและปริมณฑลเดือน ม.ค. ถึง พ.ย.ปี
2553 เพิ่มขึ้นจากช่วงเวลาเดียวกันปี 2552 ประมาณ 12%
จากการขยายตัวของที่อยู่อาศัยประเภทอาศัยชุดซึ่งมีสัดส่วนอยู่ 40%
ของการโอนกรรมสิทธิ์ที่อยู่อาศัยเพิ่มขึ้นถึง 33% เป็นหลัก ขณะที่บ้านเดี่ยวโอนกรรมสิทธิ์ลดลง 5%
และ ทาวน์เฮาส์โอนกรรมสิทธิ์เพิ่มขึ้นเพียง 3% ส่วนจำนวนที่อยู่อาศัยสร้างเสร็จจดทะเบียน
ในเขตกรุงเทพและปริมณฑลเดือน ม.ค. ถึง พ.ย.ปี 2553 เพิ่มขึ้นจากช่วงเวลาเดียวกันปี 2552
ประมาณ 13% จากการอาคารชุดซึ่งมีสัดส่วนอยู่ 53.6% ของจำนวนที่อยู่อาศัยสร้างเสร็จจดทะเบียน
สร้างเสร็จเพิ่มขึ้น 10% ขณะที่บ้านเดี่ยวซึ่งมีสัดส่วนอยู่ 30%สร้างเสร็จเพิ่มขึ้น 8% และ
ทาวน์เฮาส์ซึ่งมีสัดส่วนอยู่ 12.5% สร้างเสร็จเพิ่มขึ้นถึง 60% (ที่มา: ศูนย์ข้อมูลอสังหาริมทรัพย์
ธนาคารอาคารสงเคราะห์)

เมื่อประกอบกับข้อมูลจำนวนที่อยู่อาศัยเปิดขายใหม่ที่เพิ่มขึ้นถึงประมาณ 97.9% เมื่อเทียบกับปี 2552
(เนื่องจากส่วนใหญ่เป็นการเพิ่มขึ้นของอาคารชุดระดับล่างจึงมีจำนวนหน่วยเพิ่มขึ้นสูง)
ขณะที่ยอดขายก็เพิ่มขึ้นถึง 62% เมื่อเทียบกับปี 2552 ส่งผลให้อุปทานคงเหลือขาย ณ
สิ้นปีเพิ่มขึ้นจากปีที่ผ่านมาเพียง 19% และส่วนใหญ่เป็นอาคารชุดที่มีกำหนดเสร็จในอีก 1-2 ปี
(ที่มา:บริษัท Agency for Real Estate Affairs) จะเห็นได้ว่ามีการดูดซับอุปทานในระดับที่ดี
โดยอุปทานคงเหลือส่วนใหญ่อยู่ในระหว่างก่อสร้างหรือยังไม่เริ่มก่อสร้าง
ส่วนสินค้าที่สร้างเสร็จถูกดูดซับไปจำนวนมากก่อนหมดมาตรการภาษีกระตุ้นธุรกิจอสังหาริมทรัพย์
และโครงการที่เปิดตัวไปแล้วยังสามารถดำเนินการสร้างเสร็จและมีการโอนได้ต่อเนื่อง
จะมีเพียงบางทำเลซึ่งมีการแข่งขันของอุปทานที่สูงอย่างรวดเร็ว
เช่นแนวรถไฟฟ้าสายใหม่และแนวส่วนต่อขยายรถไฟฟ้าสายต่างๆ
เนื่องจากผู้ประกอบการคาดการณ์ว่าจะมีการขยายของอุปสงค์ในระดับที่สูง เช่นกัน

ตลาดอสังหาริมทรัพย์ในปี 2554
จากการที่ไม่มีมาตรการทางภาษีเพื่อกระตุ้นธุรกิจอสังหาริมทรัพย์อย่างเช่นในช่วงกว่า 3 ปีที่ผ่านมา
แนวโน้มน่าจะขยายตัวไปตามปัจจัยพื้นฐาน ซึ่งก็คือการขยายตัวของเศรษฐกิจโดยรวม
ซึ่งส่งกระทบโดยตรงกับความเชื่อมั่นผู้บริโภค
โดยมีปัจจัยหลักที่จะส่งผลต่อการตัดสินใจซื้อและกำลังซื้อ คือ
อัตราเงินเฟ้อและอัตราดอกเบี้ยที่น่าจะปรับตัวสูงขึ้น
และสถานการณ์ทางเมืองซึ่งจะส่งผลกระทบทั้งด้านจิตวิทยาและความเชื่อมั่นทางเศรษฐกิจ

อย่างไรก็ดีความชัดเจนของการก่อสร้างรถไฟฟ้าสายใหม่ และ
ความคืบหน้าของรถไฟฟ้าส่วนต่อขยาย
น่าจะเป็นส่วนสำคัญที่ทำให้ผู้บริโภคตัดสินใจซื้อที่อยู่อาศัยมากขึ้น
รวมทั้งการเปิดโครงการที่สอดคล้องกับความต้องการของผู้บริโภคมากขึ้น
ก็น่าจะส่งผลดีต่อสถานการณ์การขายที่อยู่อาศัยต่อไป ทั้งนี้ขึ้นอยู่กับสถานการณ์การแข่งขัน
และปัจจัยสนับสนุนในแต่ละทำเลเป็นหลัก

การแข่งขันในตลาดอสังหาริมทรัพย์
ด้านผู้ประกอบการเองซึ่งได้รับผลกระทบจากค่าใช้จ่ายที่เพิ่มขึ้นหลังจากหมดมาตรการทางภาษีเพื่อกระตุ้นธุรกิจอสังหาริมทรัพย์
และต้นทุนต่างๆที่มีแนวโน้มปรับตัวสูงขึ้น เช่น ต้นทุนทางการเงิน ต้นทุนการก่อสร้าง
และราคาที่ดินที่ปรับตัวสูงขึ้นอย่างรวดเร็ว
ซึ่งน่าจะส่งผลกระทบมากกว่าสำหรับผู้ประกอบการรายเล็กที่มีมากขึ้นในระยะหลังพัฒนาโครงการได้ยากขึ้น
แนวโน้มของตลาดจึงน่าจะเป็นการแข่งขันกันระหว่างผู้ประกอบการรายใหญ่ซึ่งมีความสามารถในการลงทุนมากกว่า
รวมทั้งศักยภาพทางด้านต้นทุน ด้านความสามารถในการผลิตและข้อได้เปรียบทางการตลาดที่สูงกว่า

โดยมีปัจจัยที่สำคัญของความสำเร็จ
คือความสามารถในการปรับตัวไปตามการเปลี่ยนของตลาดได้อย่างรวดเร็วโดยเฉพาะเข้าสู่ตลาดใหม่ๆ
ทั้งในแง่ทำเล และ รูปแบบโครงการ
รวมทั้งหาช่องว่างทางการตลาดเพื่อกระจายการพัฒนาโครงการให้ครอบคลุมในประเภทที่อยู่อาศัยต่างๆและในหลายระดับราคา
เพื่อแย่งชิงส่วนแบ่งการตลาด

แนวโน้มที่อยู่อาศัยขนาดเล็กจะกลายเป็นตลาดหลักมีมากขึ้น
เนื่องจากมีการเปลี่ยนแปลงพฤติกรรมด้านกำลังซื้อและพฤติกรรมบริโภคอย่างชัดเจน เช่น
การลดงบประมาณในการซื้อที่อยู่อาศัยลงตามกำลังซื้อที่ลดลง
เนื่องจากแนวโน้มราคาที่อยู่อาศัยที่ปรับขึ้นสูงอย่างต่อเนื่องเมื่อเทียบการเติบโตของรายได้
รูปแบบการดำเนินชีวิตที่เปลี่ยนแปลงไป ไม่ว่าจะเป็นการที่ขนาดครอบครัวเล็กลง หรือ
แต่งงานช้าลง หรือ ต้องการการเดินทางที่สะดวกรวดเร็ว
ปัจจัยทั้งหมดนี้มีผลให้อุปสงค์ของที่อยู่อาศัยประเภทที่มีขนาดเล็กเช่น อาคารชุด บ้านแฝด
และทาวน์เฮาส์ มีมากขึ้น

ขณะที่บ้านเดี่ยวซึ่งเหมาะกับการอยู่อาศัยเป็นครอบครัว สอดคล้องวัฒนธรรมการอยู่อาศัยของคนไทย
โดยให้คุณภาพชีวิตและสิ่งแวดล้อมที่ดีต่อผู้อยู่อาศัย
ส่งผลให้บ้านเดี่ยวจึงยังมีความต้องการอย่างต่อเนื่อง แม้ว่าจะอยู่ในทำเลที่ไกลกว่า
ซึ่งบ้านเดี่ยวชานเมืองน่าจะได้รับผลดีขึ้นบ้าง
จากปัจจัยการฟื้นตัวทางเศรษฐกิจและความเชื่อมั่นผู้บริโภค รวมทั้งขยายตัวของเส้นทางคมนาคม
ไม่ว่าจะเป็น เส้นทางตัดใหม่ ทางด่วน สะพานข้ามแม่น้ำ
และที่สำคัญคือการเปิดใช้และการเริ่มดำเนินการก่อสร้างรถไฟฟ้าสายใหม่

ข้อมูลยอดจดทะเบียนที่อยู่อาศัยสร้างเสร็จ ม.ค.-พ.ย.ปี 2553 (ดูรูปที่ 1) มากว่าปี 2552
ทั้งปีเล็กน้อย โดยมีอาคารชุดสร้างเสร็จมากถึง 52%
เกิดจากการเปิดโครงการจากจำนวนมากในช่วง 2-3 ปีที่ผ่านมา
ซึ่งสะท้อนถึงสถานการณ์ของโครงการอาคารชุดที่สามารถดำเนินโครงการการจนสร้างเสร็จได้
ขณะที่บ้านเดี่ยวจำนวนสร้างเสร็จค่อนข้างคงที่หลังจากลดลงต่อเนื่องมา 4- 5 ปี
ส่วนทาวน์เฮาส์ที่มีการเปิดขายมากขึ้นในระยะหลังก็สร้างเสร็จมากขึ้น
แต่โดยเฉลี่ยแนวโน้มยังคงค่อนข้างคงที่ เนื่องจากส่วนใหญ่อยู่ระหว่างก่อสร้าง
ซึ่งหากประกอบยอดจดทะเบียนโอนที่เพิ่มขึ้นแล้วจะเห็นว่าสถานการณ์อุปทานยังคงดำเนินไปอย่างปกติ

+----------------+-----------------------------------------------------+
|   จ            |                                                     |
| ำนวนที่อยู่อาศัยจดท |                                                     |
| ะเบียนเพิ่มในกทม. |                                                     |
|   และปริมณฑล ปี  |                                                     |
|   2538 ถึง 2552 |                                                     |
|   และ          |                                                     |
|   ม.ค.-พ.ย.    |                                                     |
|   2553         |                                                     |
|   (แบ่งตาม      |                                                     |
| ประเภทที่อยู่อาศัย) |                                                     |
+----------------+-----------------------------------------------------+
|   -------      |                                                     |
| -- --------- - |                                                     |
| -------- ----- |                                                     |
| ---- --------  |                                                     |
| -------- ----- |                                                     |
| --- -------- - |                                                     |
| ------- ------ |                                                     |
| -- -------- -- |                                                     |
| ------ ------- |                                                     |
| - -------- --- |                                                     |
| ----- -------- |                                                     |
|  ------------- |                                                     |
|                |                                                     |
|      2538      |                                                     |
|  2539      254 |                                                     |
| 0      2541    |                                                     |
|   2542     254 |                                                     |
| 3     2544     |                                                     |
|  2545     2546 |                                                     |
|      2547      |                                                     |
| 2548     2549  |                                                     |
|     2550     2 |                                                     |
| 551     2552   |                                                     |
|    ม.ค.-พ.ย.53 |                                                     |
|                |                                                     |
|                |                                                     |
| SDH       48,9 |                                                     |
| 09    44,877   |                                                     |
|   41,305    23 |                                                     |
| ,985   17,469  |                                                     |
|   23,128   24, |                                                     |
| 041   24,973   |                                                     |
|  34,592   44,2 |                                                     |
| 48   46,643    |                                                     |
| 42,764   38,70 |                                                     |
| 5   34,618   2 |                                                     |
| 8,998   28,952 |                                                     |
|                |                                                     |
|                |                                                     |
|  Duplex    1,0 |                                                     |
| 89     791     |                                                     |
|    1,009     1 |                                                     |
| 96      178    |                                                     |
|    539      22 |                                                     |
| 7      80      |                                                     |
|   1,144    945 |                                                     |
|       678      |                                                     |
|  965      1,55 |                                                     |
| 6    2,296     |                                                     |
| 1,138    1,249 |                                                     |
|   House        |                                                     |
|                |                                                     |
|                |                                                     |
|                |                                                     |
|                |                                                     |
|                |                                                     |
|                |                                                     |
|                |                                                     |
|                |                                                     |
|                |                                                     |
|                |                                                     |
|                |                                                     |
|                |                                                     |
| TH&Shop   61,9 |                                                     |
| 44    60,373   |                                                     |
|   43,480    11 |                                                     |
| ,895   2,319   |                                                     |
|   2,728    5,0 |                                                     |
| 62    7,011    |                                                     |
|  12,950   15,4 |                                                     |
| 18   13,858    |                                                     |
| 17,421   17,83 |                                                     |
| 7   14,616   1 |                                                     |
| 1,116   14,109 |                                                     |
|   H.           |                                                     |
|                |                                                     |
|                |                                                     |
|                |                                                     |
|                |                                                     |
|                |                                                     |
|                |                                                     |
|                |                                                     |
|                |                                                     |
|                |                                                     |
|                |                                                     |
|                |                                                     |
|                |                                                     |
| CD        66,9 |                                                     |
| 11    70,575   |                                                     |
|   62,837    30 |                                                     |
| ,978   9,063   |                                                     |
|   6,679    4,6 |                                                     |
| 50    5,118    |                                                     |
|  7,399    8,43 |                                                     |
| 9    10,534    |                                                     |
| 18,607   17,43 |                                                     |
| 2   34,049   5 |                                                     |
| 3,725   51,179 |                                                     |
|                |                                                     |
|                |                                                     |
| Total     178, |                                                     |
| 853   176,616  |                                                     |
|   148,631   67 |                                                     |
| ,054   29,029  |                                                     |
|   33,074   33, |                                                     |
| 980   37,182   |                                                     |
|  56,085   69,0 |                                                     |
| 50   71,713    |                                                     |
| 79,757   75,53 |                                                     |
| 0   85,579   9 |                                                     |
| 4,977   95,489 |                                                     |
|   -------      |                                                     |
| -- --------- - |                                                     |
| -------- ----- |                                                     |
| ---- --------  |                                                     |
| -------- ----- |                                                     |
| --- -------- - |                                                     |
| ------- ------ |                                                     |
| -- -------- -- |                                                     |
| ------ ------- |                                                     |
| - -------- --- |                                                     |
| ----- -------- |                                                     |
|  ------------- |                                                     |
|                |                                                     |
| หมายเหตุ SDH    |                                                     |
| (บ้านเดี่ยว),     |                                                     |
| Duplex House   |                                                     |
| (บ้านแฝด),      |                                                     |
| TH&Shop H.     |                                                     |
| (ทาวน          |                                                     |
| ์เฮ้าส์และตึกแถว), |                                                     |
| CD             |                                                     |
| (คอนโดมิเนียม)   |                                                     |
|                |                                                     |
| ที่มา:           |                                                     |
| ศูนย์ข           |                                                     |
| ้อมูลอสังหาริมทรัพย์ |                                                     |
| ธนาคา          |                                                     |
| รอาคารสงเคราะห์ |                                                     |
+----------------+-----------------------------------------------------+
|   รูปที่ 1        |   []                                                |
|   จำนวนที่อยู่อาศ  |                                                     |
| ัยจดทะเบียนเพิ่มใน |                                                     |
|   กทม.         |                                                     |
|   และปริมณฑล ปี  |                                                     |
|   2538 ถึง 2552 |                                                     |
|   และ          |                                                     |
|   ม.ค.-พ.ย.    |                                                     |
|   2553         |                                                     |
|   (แบ่งตาม      |                                                     |
| ประเภทที่อยู่อาศัย) |                                                     |
+----------------+-----------------------------------------------------+

สำหรับที่อยู่อาศัยที่เปิดขายใหม่ที่ในปี 2553 (ดูรูปที่ 2)
ตลาดมีการปรับตัวอย่างมากโดยอาคารชุดเปิดขายเพิ่มขึ้นถึง 154.1%
หลังจากมีการเปิดตัวอาคารชุดลดลงในปีที่ผ่านมา
และมีการโอนอาคารชุดสร้างเสร็จไปแล้วจำนวนมาก ส่วนทาวน์เฮาส์ก็เปิดตัวเพิ่มขึ้นถึง 64.4%
ซึ่งการเปิดตัวจำนวนมากของอาคารชุดและทาวน์เฮาส์เกิดจากปัจจัยสำคัญคือเปลี่ยนแปลงเงื่อนไขการส่งเสริมการลงทุนพัฒนาที่อยู่อาศัยสำหรับผู้มีรายได้น้อยส่งผลให้ผู้ประกอบการสามารถพัฒนาโครงการได้ง่ายขึ้น
และยังเป็นสินค้าที่สอดคล้องกับความต้องการของตลาดปัจจุบันอีกด้วย
ขณะที่สินค้าประเภทอื่นมีการเปิดตัวมากขึ้นในช่วงปลายปี
การเพิ่มการเปิดโครงการเป็นผลมาจากผู้ประกอบการมีความมั่นใจในสถานการณ์การขายมากขึ้นรวมทั้งสามารถควบคุมสินค้าคงเหลือได้ในระดับที่เหมาะสมแล้ว
จากข้อมูลดังกล่าวจึงอาจกล่าวได้ว่า สินค้าที่กำลังเปิดขายอยู่ ณ
ปัจจุบันนั้นอาจจะยังไม่ได้มีการก่อสร้างหรืออยู่ระหว่างก่อสร้าง
ซึ่งมีความยืดหยุ่นของการลงทุนในระดับหนึ่ง

ส่วนสถานการณ์ด้านอุปทานอาคารชุดที่เพิ่มขึ้นอย่างรวดเร็ว
อาจจะน่าเป็นห่วงอยู่บ้างในบางทำเลซึ่งจำนวนและราคาเปิดขายสูงขึ้นอย่างรวดเร็ว
ในระยะสั้นอาจจะเกิดปัญหาในด้านการแข่งขันและการดูดซับของตลาด
แต่ถ้าหากโครงการมีรูปแบบโครงการและอยู่ในทำเลที่สามารถตอบสนองความต้องการของผู้บริโภคได้ดี
ก็ยังน่าจะได้รับการตอบรับที่ดี
ในระยะยาวคาดการณ์ว่าอาคารชุดระดับล่างน่าจะเป็นที่อยู่อาศัยที่เป็นความต้องการอันดับแรกของผู้บริโภค
อย่างเช่นที่เกิดขึ้นในประเทศอื่นๆ
ซึ่งการสูงขึ้นอย่างรวดเร็วของราคาที่ดินเป็นข้อจำกัดในการพัฒนาที่อยู่อาศัยแนวราบ
และการขยายตัวของเส้นทางการขนส่งมวลชนระบบราง
ส่งผลให้พฤติกรรมการเลือกซื้อที่อยู่อาศัยเปลี่ยนแปลงไป

จำนวนหน่วยที่เปิดขายใหม่ เปรียบเทียบระหว่าง 2552 กับ ปี 2553

  ------------------------------------ ---------------------------------------------------------
  รูปที่ 3                                []
  เปรียบเทียบจำนวนหน่วยที่อยู่อาศัยเปิดขายใหม่   
  (แบ่งตามประเภทที่อยู่อาศัย) ปี 2552 กับ ปี    
  2553                                 

  ------------------------------------ ---------------------------------------------------------

สรุปภาพรวมของภาคธุรกิจอสังหาริมทรัพย์จากข้อมูลข้างต้น
จะเห็นได้ว่าแม้ว่าความต้องการที่อยู่อาศัยในปี 2554
นี้มีปัจจัยด้านค่าครองชีพและอัตราดอกเบี้ยเป็นข้อจำกัดด้านกำลังซื้อมากขึ้น
และปัจจัยการเมืองภายในประเทศซึ่งส่งกระทบด้านจิตวิทยาอยู่พอสมควร
อย่างไรก็ดีความเชื่อมั่นผู้บริโภคที่มีต่อปัจจัยด้านเศรษฐกิจซึ่งยังคงมีแนวโน้มที่ดีจะเป็นปัจจัยหลักในการตัดสินใจซื้อที่อยู่อาศัยของผู้บริโภค
เมื่อมองในด้านอุปทานของตลาดจะเห็นการปรับตัวของการแข่งขันอย่างชัดเจนโดยเน้นตลาดที่มีความต้องการสูงสอดคล้องกับรายได้และการเปลี่ยนแปลงของพฤติกรรมของผู้บริโภคมากขึ้น
อุปทานคงค้างในตลาดถูกระบายออกไปจำนวนมาก
ผู้ประกอบการรายใหญ่ยึดครองส่วนแบ่งการตลาดได้มากขึ้นและน่าจะยังคงรักษาความได้เปรียบในด้านต่างๆต่อไป
ซึ่งหากปัจจัยต่างๆยังเป็นไปในทิศทางปัจจุบัน ในระยะสั้นอาจจะมีการแข่งขันที่สูงขึ้นบ้าง
แต่หากเศรษฐกิจเติบโตได้ดีต่อเนื่องในระยะยาวแนวโน้มของธุรกิจอสังหาริมทรัพย์ก็ยังอยู่ในทิศทางที่ดี

4.3 การจัดหาผลิตภัณฑ์หรือบริการ

4.3.1 ข้อมูลเกี่ยวกับวัตถุดิบ

บริษัทมีหลักการในการพิจารณาจัดซื้อวัตถุดิบโดยแบ่งเป็นการจัดซื้อที่ดินและการจัดซื้อวัสดุเพื่อการก่อสร้างดังนี้

ที่ดิน เป็นต้นทุนหลักในการดำเนินธุรกิจของบริษัท บริษัทมีกระบวนการจัดซื้อที่ดินอย่างเป็นระบบ
เริ่มจากการพิจารณาที่ดิน ทำเลที่ตั้งของที่ดิน และราคา เพื่อทำการวิจัยศึกษาความเป็นไปได้
คุ้มค่าสำหรับการพัฒนาโครงการก่อนนำเสนอต่อคณะกรรมการบริหารและคณะกรรมการบริษัทเพื่ออนุมัติ

การจัดซื้อที่ดินของบริษัทจะดำเนินการจัดซื้อกับเจ้าของที่ดินโดยตรง /ผ่านนายหน้าค้าที่ดิน
โดยปัจจุบันบริษัทมีนโยบายการจัดซื้อที่ดินแปลงขนาด 30-50ไร่
เพื่อพัฒนาโครงการขนาดเล็กที่สามารถดำเนินการโดยใช้ระยะเวลาสั้นในหลากหลายทำเล
โดยที่ดินที่จัดซื้อจะมีระบบสาธารณูปโภคของรัฐรองรับ
มีศักยภาพการเติบโตในอนาคตที่ชัดเจนและราคาที่เหมาะสม

วัสดุก่อสร้าง บริษัททำสัญญาว่าจ้างผู้รับเหมาเพื่อดำเนินการก่อสร้างทั้งค่าแรงและค่าวัสดุก่อสร้าง
ดังนั้นผู้รับเหมาของบริษัทจะเป็นผู้จัดหาซื้อเองโดยตรง ยกเว้นวัสดุบางชนิดที่ต้องใช้ปริมาณมาก
หรือวัสดุก่อสร้างที่มีราคาสูง ซึ่งบริษัทต้องการควบคุมคุณภาพ รูปแบบให้ได้มาตรฐานตามที่กำหนด
และเพื่อประโยชน์ในการบริหารต้นทุน วัสดุก่อสร้างที่บริษัทดำเนินการสั่งซื้อได้แก่ เสาเข็ม
ประตู-หน้าต่าง อลูมิเนียม ปั๊มน้ำ หรือกระเบื้อง เป็นต้น โดยบริษัทจะเป็นผู้จัดหาวัสดุดังกล่าวเอง
เพื่อลดภาระของผู้รับเหมา วัสดุที่บริษัท
สั่งซื้อส่วนใหญ่มักจะใช้ในขั้นตอนการก่อสร้างที่สามารถแยกจากขั้นตอนการทำงานของผู้รับเหมาได้อย่างชัดเจน
ทำให้บริษัท สามารถควบคุมงานก่อสร้างของผู้รับเหมาได้ด้วย

ในปี 2552 บริษัท ได้ดำเนินนโยบาย เพื่อความลดความเสี่ยงของราคาวัสดุก่อสร้างที่ผันผวน
โดยดำเนินการจัดซื้อจัดจ้าง วัสดุก่อสร้าง ประเภทเหล็กเสริมคอนกรีต ของกลุ่มสินค้า
ประเภทคอนโด โดยบริษัทใช้กลยุทธ์ในการจัดซื้อจัดจ้าง ในแบบระยะสั้น และระยะยาว ตั้งแต่
6-12 เดือน โดย มีการติดตามสถานการณ์ ของราคาเหล็กในตลาดอย่างใกล้ชิด
ทำให้บริษัทสามารถควบคุมราคาและลดความเสี่ยงจากราคาเหล็กที่ผันผวนได้ อีกทั้ง
ปริมาณเหล็กที่จัดซื้อจัดจ้าง มีปริมาณมาก ทำให้บริษัทสามารถต่อรองราคา
และลดต้นทุนค่าก่อสร้างให้ได้ต่ำกว่าที่ประมาณการ
และมีการจัดประมูลงานบางรายการเพื่อลดต้นทุนค่าก่อสร้างลง เช่น งานซุ้มโครงการ งานสโมสร
งานสระว่ายน้ำ งานรั้วโครงการ เป็นต้น

ปี 2553 บริษัทได้ทำการจับมือกับทาง SCG และ บ.เซกิซุย เคมิคอล จก.
ผู้ประกอบการธุรกิจบ้านจัดสรรอันดับต้นๆ ในประเทศญี่ปุ่น ออกแบบบ้านประหยัดพลังงาน “
บ้านโมดูล่าร์ (SCG HEIM) “ โดยเลือกใช้เทคโนโลยีการผลิตที่เป็นมิตรต่อสิ่งแวดล้อม
ส่วนประกอบของบ้านกว่า 80% ถูกผลิตจากโรงงาน และประกอบเป็นโมดูลสำเร็จรูป
ก่อนที่จะนำไปติดตั้งที่หน้างานโดยใช้เวลาเพียงไม่กี่วัน โครงสร้างของบ้านมีความแข็งแรงทนทาน
สามารถรองรับแรงสั่นสะเทือนจากแผ่นดินไหวได้
อีกทั้งชิ้นส่วนที่ประกอบเป็นบ้านยังมีขนาดและรูปแบบที่เป็นมาตรฐาน นอกจากนี้
ยังมีบริการอย่างครบวงจรตลอดอายุการใช้งานของบ้าน ตั้งแต่การออกแบบตัวบ้าน
งานตกแต่งภายในและภายนอก โดยจากการจับมือกันระหว่างบริษัทกับทาง SCG
ได้เริ่มต้นก่อสร้างบ้านบ้านโมดูล่าร์ ในพื้นที่ของโครงการ เพอร์เฟค มาสเตอร์พีซ พระราม 9
เป็นโครงการเริ่มต้นและจะขยายไปอีกในหลายโครงการของบริษัท
ซึ่งนับได้ว่าเป็นทางเลือกใหม่ให้กับลูกค้าที่สนใจเทคโนโลยีที่ให้ความสะดวกสบาย
และคุ้มค่าตลอดการอยู่อาศัยอย่างแท้จริง

4.3.2 ขั้นตอนและเทคโนโลยีการผลิต

ในด้านการผลิต บริษัทไม่มีข้อจำกัดใดในกระบวนการผลิตบ้านเดี่ยว
โดยบริษัทใช้วิธีการจ้างผู้รับเหมาภายนอกเป็นผู้ก่อสร้างงานโครงการของบริษัท
การจัดหาผู้รับเหมาส่วนใหญ่จะเป็นผู้รับเหมาขนาดกลาง และผู้รับเหมาขนาดใหญ่
เพื่อให้งานที่แต่ละผู้รับเหมารับผิดชอบมีความสมดุลกับขนาดและเงินลงทุน
และเพื่อให้ได้บ้านที่มีคุณภาพเป็นไปตามมาตรฐานที่บริษัทกำหนด
บริษัทมีระเบียบและขั้นตอนการคัดเลือกผู้รับเหมาโดยพิจารณาจากผู้รับเหมาที่มีความชำนาญมีประสบการณ์
และมีความพร้อมในการลงทุนโดยการว่าจ้างผู้รับเหมาก่อสร้างบ้านในแต่ละแบบจะเป็นราคามาตรฐานเดียวกันสำหรับผู้รับเหมาแต่ละราย

หลังจากที่ บริษัท ได้นำเทคโนโลยีก่อสร้างบ้านสำเร็จรูปมาใช้กับ 7 โครงการ คือ
โครงการเพอร์เฟค พาร์ค พระราม 5 – บางใหญ่ เดอะวิลล่า รัตนาธิเบศร์, เพอร์เฟค พาร์ค
บางบัวทอง, เพอร์เฟค พาร์ค รังสิต, เพอร์เฟค เพลส รัตนาธิเบศร์ 2, เพอร์เฟค พาร์ค
สุวรรณภูมิ, เพอร์เฟค เพลส รามคำแหง-สุวรรณภูมิ 2 เป็นบ้านสำเร็จรูป ระบบ ผนังรับน้ำหนัก –
พื้น สำเร็จรูป (Load Bearing Wall) และ โครงการเพอร์เฟค พาร์ค รามคำแหง
เป็นบ้านสำเร็จรูป ระบบ เสา-คาน พื้นสำเร็จรูป (Rigid Frame or Skeleton)
ซึ่งทำให้ลดระยะเวลาในการก่อสร้างบ้าน สามารถส่งมอบบ้านให้ลูกค้าได้เร็วขึ้น
ช่วยแก้ไขปัญหาการขาดแคลนแรงงานและช่างฝีมือ เนื่องจากเป็นการผลิตชิ้นส่วนจากโรงงาน
ใช้แรงงานคนน้อย และสามารถควบคุมคุณภาพของวัสดุได้ดีกว่า

ในปี 2552 บริษัท ได้ ร่วมกับบริษัท CSP ในการตั้งโรงงานผลิตชิ้นส่วนบ้านสำเร็จรูป (Prefab)
แห่งที่ 2 ขึ้นที่โครงการ เพอร์เฟคเพลส รัตนาธิเบศร์-ราชพฤกษ์ เพื่อ เป็นการขยายกำลังการผลิต
ให้รองรับแก่การก่อสร้างบ้านที่จะมีขึ้นในแต่ละโครงการ อีกทั้งยังได้นำเทคโนโลยีการผลิตบ้าน
ระบบ เสา-คาน พื้นสำเร็จ มาใช้กับกลุ่มบ้านประเภททาวเฮ้าส์ ในอีก 3 โครงการ คือ
เดอะวิลล่า รัตนาธิเบศร์ เดอะเมทโทร พระราม9 และ เดอะเมทโทร สาทร
โดยพิจารณาแล้วสินค้ากลุ่มนี้ ยังมีความต้องการในตลาดอยู่สูง เพื่อให้การผลิตที่จะเกิดขึ้น
สอดคล้องกับ ความต้องการที่จะตามมา
จึงได้นำเทคโนโลยีการผลิตที่รวดเร็วขึ้นมาใช้ในกลุ่มสินค้าดังกล่าว

สำหรับโครงการคอนโดมิเนียม
บริษัทให้ความสำคัญในทุกขั้นตอนตั้งแต่การคัดเลือกผู้รับเหมาที่มีประสบการณ์มีความพร้อมในการลงทุน
มีทีมงานที่มีประสิทธิภาพ โดยบริษัทมีทีมประสานงานอย่างใกล้ชิด
นอกจากนี้บริษัทยังได้ว่าจ้างบริษัทที่ปรึกษาที่มีประสบการณ์ด้านอาคารสูงเพื่อกำกับดูแลการก่อสร้างให้เป็นไปตามหลัก
วิศวกรรมศาสตร์และ มาตรฐาน ทั้งด้านคุณภาพ ระยะเวลาการก่อสร้างและความปลอดภัย

ทั้งนี้ในระหว่างการก่อสร้างโครงการ บริษัทจะมีทีมงานวิศวกร และโฟร์แมน
ควบคุมงานก่อสร้างให้เป็นไปตามมาตรฐานทุกขั้นตอน
มีหน่วยงานควบคุมมาตรฐานกลางและวิศวกรที่ปรึกษาที่จะคอยดูแลรักษามาตรฐานการก่อสร้างของทุกโครงการ
มีการจัดฝึกอบรมและดูงานให้กับทั้งทีมงานวิศวกร โฟร์แมนของบริษัท และของผู้รับเหมา
มีการจัดทำคู่มือการก่อสร้าง
และขั้นตอนการตรวจสอบงานก่อสร้างให้กับทีมงานของบริษัทและผู้รับเหมา ในปี 2552
บริษัทได้เริ่มนำระบบ Site Management
มาพัฒนาเพื่อควบคุมมาตรฐานการก่อสร้างของบริษัทให้เป็นมาตรฐานเดียวกันทุกโครงการ

ปัจจุบัน การก่อสร้างบ้านเดี่ยวไม่มีผู้รับเหมารายหนึ่งรายใดของบริษัท
ที่รับเหมางานของบริษัทเกินกว่าร้อยละ 30 ของมูลค่าจ้างผู้รับเหมาทั้งหมด
และจากการมีมาตรการตรวจสอบผู้รับเหมา
เพื่อกำหนดชั้นของผู้รับเหมาตามความสามารถในการรับงาน
มีการติดตามประเมินผลงานทั้งด้านคุณภาพและการส่งมอบงานตรงเวลา
เพื่อปรับชั้นและเพิ่มวงเงินในการพิจารณาสั่งจ้างอย่างเท่าเทียมกัน

เนื่องจากบริษัทผู้รับเหมาที่บริษัทจัดจ้างเป็นผู้รับเหมาขนาดกลางหรือขนาดใหญ่
ซึ่งมีการจัดทำสัญญาและกำหนดระยะเวลาการส่งมอบงานที่ชัดเจน โดยมีวิศวกร
โฟร์แมนควบคุมงานก่อสร้าง เป็นทีมงานที่เป็นพนักงานของบริษัท
ซึ่งเพียงพอต่อปริมาณงานของบริษัทในปัจจุบัน

4.4 ผลกระทบต่อสิ่งแวดล้อม

ในการดำเนินการพัฒนาโครงการแต่ละโครงการก่อนการดำเนินการก่อสร้างโครงการใด ๆ
ที่มีขนาดที่ดินตั้งแต่100ไร่ขึ้นไปหรือโครงการที่มีจำนวนมากกว่า 500 แปลงขึ้นไป
บริษัทจะต้องทำการศึกษารายงานผลกระทบสิ่งแวดล้อมตามระเบียบวิธีการจัดสรรของกรมที่ดินซึ่งกำหนดให้บริษัทต้องดำเนินมาตรการหลายประการในการลดผลกระทบต่อสิ่งแวดล้อม
สำหรับโครงการที่มีขนาดพื้นที่เล็กกว่าพื้นที่ที่ระบุไว้ข้างต้นบริษัทก็ได้นำวิธีการปฏิบัติเช่นเดียวกับวิธีการข้างต้นมาใช้ซึ่งการศึกษาผลกระทบดังกล่าวบริษัทจะทำการศึกษาเพียงครั้งแรกครั้งเดียวเมื่อจะเริ่มพัฒนาโครงการ
เว้นแต่จะมีการเปลี่ยนแปลงรูปแบบโครงการจึงจะต้องมีการศึกษาผลกระทบต่อโครงการใหม่
ที่ผ่านมาโครงการต่าง ๆ
ของบริษัทได้ผ่านความเห็นชอบในมาตรการด้านการจัดการสิ่งแวดล้อมในโครงการจากหน่วยงานของรัฐที่มีหน้าที่พิจารณาเรื่องสิ่งแวดล้อมอย่างครบถ้วนส่งผลให้บริษัทได้รับรางวัล
EIA Monitoring Awards ของ กระทรวงทรัพยากรธรรมชาติและสิ่งแวดล้อม
ซึ่งมอบรางวัลให้กับสถานประกอบการที่ปฏิบัติตามมาตรการในรายงานการวิเคราะห์ผลกระทบสิ่งแวดล้อม
และมีการจัดการสภาพแวดล้อมดีเด่น 3 ปีซ้อนในปี 2548-2550 ถึง 2 โครงการคือ
(1)โครงการเพอร์เฟคเพลส รัตนาธิเบศร์ (2) โครงการเพอร์เฟคเพลส รามคำแหง เฟส 1
และได้รับ EIA Monitoring Awards จากกระทรวงทรัพยากรธรรมชาติและสิ่งแวดล้อมในปี
2549 - 2551 จำนวน 1 โครงการ คือ โครงการเพอร์เฟค เพลส รามคำแหง เฟส 2 และ
เฟส 3

ทั้งนี้ บริษัทได้ให้ความสำคัญต่อข้อกำหนดของผลกระทบสิ่งแวดล้อม
และดำเนินการตามกฎระเบียบอย่างเคร่งครัด
เพื่อให้โครงการของบริษัทเป็นโครงการมาตรฐานและเป็นการพัฒนาอย่างยั่งยืนของบริษัท
เห็นได้จากการได้รับเลือกให้เป็นโครงการที่มีการจัดสภาพแวดล้อมดีเด่น 4 ปี ซ้อน ในทางปฏิบัติ
ภายหลังจากที่บริษัทได้ศึกษาผลกระทบสิ่งแวดล้อมแล้วนั้น
บริษัทจะว่าจ้างให้ผู้รับเหมาก่อสร้างดำเนินการรับเหมางานจากบริษัท
เพื่อดำเนินการก่อสร้างทั้งโครงการต่อไป
ซึ่งเงื่อนไขการว่าจ้างก่อสร้างโครงการกำหนดให้ผู้รับเหมาก่อสร้างต้องเป็นผู้รับผิดชอบต่อค่าใช้จ่ายในการควบคุมสิ่งแวดล้อมเอง
ดังนั้นบริษัทจึงไม่มีค่าใช้จ่ายในการควบคุมสิ่งแวดล้อมอื่นอีกนอกเหนือจากค่าใช้จ่ายเพื่อการศึกษาผลกระทบต่อสิ่งแวดล้อม

4.5 งานที่ยังไม่ได้ส่งมอบ

ณ วันที่ 31 ธันวาคม 2553
บริษัทและบริษัทย่อยมีภาระผูกพันที่จะต้องส่งมอบสินค้าให้กับผู้ซื้อบ้านและคอนโดมิเนียม
ตามที่ระบุในสัญญาซื้อขาย โดยแบ่งเป็นภาระผูกพันในแต่ละโครงการ ดังนี้

  ----------------------------------------------- ------------- --------------
  ชื่อโครงการ                                       งานค้างส่งมอบ   

                                                  หน่วย          ล้านบาท

  Brand Master Piece                                            

  เพอร์เฟค มาสเตอร์พีซ เอกมัย-รามอินทรา                1             27.50

  เพอร์เฟค มาสเตอร์พีซ รัตนาธิเบศร์-ราชพฤกษ์             2             19.80

  เพอร์เฟค มาสเตอร์พีซ พระราม 9                      6             78.11

  Brand Perfect Place                                           

  เพอร์เฟค เพลส รัตนาธิเบศร์ - ราชพฤกษ์ 2(เฟส 2)       5             23.58

  เพอร์เฟค เพลส 2 รามคำแหง - สุวรรณภูมิ (The Private  7             41.37
  Zone)                                                         

  เพอร์เฟค เพลส รามคำแหง - สุวรรณภูมิ(เดอะ เลคโซน)    6             61.10

  เพอร์เฟค เพลส ราชพฤกษ์                            11            57.72

  เพอร์เฟค เพลส สุขุมวิท 77-สุวรรณภูมิ*                  5             36.35

  Brand Maneerin / Perfect Park                                 

  มณีรินทร์ เลค & พาร์ค ราชพฤกษ์ - ติวานนท์              6             28.83

  เพอร์เฟค พาร์ค พระราม 5 - บางใหญ่                  8             27.38

  เพอร์เฟค พาร์ค รังสิต                               6             24.36

  เพอร์เฟค พาร์ค สุวรรณภูมิ เฟส 1*                     2             7.29

  เพอร์เฟค พาร์ค สุวรรณภูมิ เฟส 2*                     13            59.98

  เพอร์เฟค พาร์ค บางบัวทอง***                        24            90.01

  Brand The Villa / The Metro ¹                                 

  เดอะ วิลล่า รัตนาธิเบศร์-ราชพฤกษ์                     9             26.74

  เดอะ เมทโทร พระราม 9                            18            75.07

  เดอะ เมทโทร สาทร                                28            131.27

  เดอะวิลล่า รามคำแหง-สุวรรณภูมิ *                     23            53.12

  เดอะวิลล่า รามอินทรา-วงแหวน *                      36            80.83

  เดอะวิลล่า บางบัวทอง ***                           28            60.05

  Brand Metro Park / Metro Sky²                                 

  เมโทร พาร์ค สาทร 3                               167           309.22

  เมโทร สกาย สุขุมวิท เฟส 1                          134           389.22

  เมโทร สกาย รัชดา เฟส 1**                         316           783.99

  Brand i Condo²                                                

  ไอคอนโด งามวงศ์วาน**                             200           258.82

  ไอคอนโด สุขาภิบาล 2**                             219           276.32

  ไอคอนโด สุขุมวิท 105**                             175           230.93

  รวม                                             1,455         3,258.96
  ----------------------------------------------- ------------- --------------

¹ ทาวน์เฮ้าส์

² คอนโดมิเนียม

* โครงการบริษัทย่อย (บริษัทเอสเตท เพอร์เฟ็คท์ จำกัด)

** โครงการบริษัทย่อย (บริษัทไบรท์ ดีเวลลอปเมนท์ กรุงเทพ จำกัด)

*** โครงการบริษัทย่อย (บริษัทเรสซิเดนท์ นัมเบอร์ไนน์ จำกัด)